На основу члана 40. Закона о буџетском систему ("Службени гласник Републике Србије", број: 54/09, 73/10, 101/10, 101/11, 93/12, 62/13, 63/13-испр. , 108/13, 142/14, 68/15-др.закон и 103/2015) и члана 15. и 16. став 4. Покрајинске скупштинске одлуке о покрајинској управи (''Службени лист АПВ'', број: 37/14, 54/14- др. одлука и 37/2016), покрајинска секретарка за финансије доноси

**У П У Т С Т В О**

**O ИЗМЕНАМА И ДОПУНАМА УПУТСТВА**

 **ЗА ПРИПРЕМУ БУЏЕТА АУТОНОМНЕ ПОКРАЈИНЕ ВОЈВОДИНЕ ЗА 2017. ГОДИНУ**

 **И ПРОЈЕКЦИЈА ЗА 2018. И 2019. ГОДИНУ**

Овим изменама и допунама Упутства за припрему буџета Аутономне покрајине Војводине за 2017.годину и пројекција за 2018. и 2019. годину број: Број: 102-400-19/2016-01 од 07. октобра 2016. године, Број: 102-400-19/2016-01/9 од 28. октобра 2016. године и Број 102-400-19/2016-01/10 од 02. новембра 2016. године (у даљем тексту: Упутство), ревидирају се елементи Упуства , односно Упутство се мења и гласи:

„**УВОДНА РАЗМАТРАЊА И НАПОМЕНЕ**

*УВОДНА РАЗМАТРАЊА*

Чланом 36 а. Закона о буџетском систему прописано је да Министарство финансија доставља локалној власти упутство за израду одлуке о буџету локалне власти.

Чланом 40. Закона о буџетском систему наведено је да локални орган управе надлежан за финансије доставља директним корисницима средстава буџета локалне власти упутство за припрему буџета локалне власти по добијању Фискалне стратегије.

Крајњи рок, утврђен буџетским календаром, а прописан чланом 31. Закона о буџетском систему за доношење фискалне стратегије за наредни трогодишњи период и упутства за припрему одлуке о буџету локалне власти је 5. јул.

Фискална стратегија за наредни трогодишњи период још увек није донета, а Упутство за припрему одлуке о буџету локалне власти за 2017. годину и пројекција за 2018. и 2019. годину објављено је на интернет страници Министарства финансија[[1]](#footnote-1).

Министарство финансија је унапредило Упутство за припрему програмског буџета у погледу обавезе праћења и извештавања о циљевима и индикаторима, дефинисања врста програмских активности и одређивања код којих врста програмских активности није потребно дефинисати циљеве и индикаторе. Наведено упутство објављено је на интернет страници Минстарства финансија[[2]](#footnote-2) .

Програмом реформе управљања јавним финансијама за период од 2016. до 2020. године, који је Влада усвојила крајем 2015. године, предвиђене су смернице за реформу управљања јавним финансијама, где је унапређење буџетског процеса кроз примену програмског буџетирања део наведене реформе, која ставља **нагласак на утврђивање приоритета и оптимизацију потрошње у циљу подстицања привредног раста и ефикасног пружања квалитетних услуга јавне управе**. Према томе, у припреми предлога финансијских планова за 2017. годину, посебну пажњу треба посветити пре свега анализи успешности спровођења јавних политика са аспекта до сада реализованих циљева и ефеката, те с тим у вези креирању јавних политика за следећу годину и утврђивању ранга приоритета у оквирима реалних могућности, односно лимита средстава по буџетским корисницима који су утврђени овим Упутством.

Такође, током 2016. године донети су прописи којима се уређује радноправни положај запослених на нивоу локалне власти и систем плата запослених у јавном сектору[[3]](#footnote-3). Примена наведених прописа, односно имплементација решења предложених овим прописима отежана је због чињенице да нису донети подзаконски и други прописи неопходни за њихово потпуно спровођење. Наведеним прописима, предвиђена су одређена решења која се морају респектовати и спроводити паралелно и истовремено са припремом буџета, јер морају бити у потпуној корелацији са билансираним средствима за плате, утврђеном јединственом основицом за обрачун и исплату плата и др. Наиме, прописано је да се нацрт кадровског плана припрема истовремено са нацртом буџета и усваја истовремено са одлуком о буџету и то први пут за 2017. годину. Припрема кадровског плана прописана је на начин који подразумева усаглашеност са средствима у буџету, а тиме и одрживост. Неке од новина ових прописа, а то је да се буџетом за 2017. годину утврђује јединствена основица за обрачун и исплату плата запослених, те да се висина основице разматра само у току припреме буџета и утврђује на начин којим се планира смањење укупних расхода и обезбеђује дугорочна финансијска одрживост као и правило да се основица се утврђује у висини која не може бити виша у односу на јединствену основицу која се утврђује републичким буџетом, предмет су измена. Наиме, Закључком Владе Републике Србије 03 Број: 011-10973/2016-1 од 16. новембра 2016. године одређено је спровођење јавне расправе о Нацрту закона о платама запослених у органима, организацијама и службама аутономне покрајине и јединице локалне самоуправе у периоду од 17. новембра до 7. децембра , којим је између осталог предвиђено да ће се, изузетно, основица за буџетску 2017. годину утврдити одлуком скупштине аутономне покрајине, односно јединице локалне самоуправе, у року од 30 дана од дана ступања на снагу овог закона, у складу са расположивом масом средстава за исплату плата и других примања запослених утврђених буџетом аутономне покрајине, односно јединице локалне самоуправе за 2017. годину. Такође је у поступку предлагања и доношења је и Нацрт закона о изменама и допунама закона о систему плата запослених у јавном сектору, којим је предвиђено привремено одређивање основице у износу од 20.613,00 динара (нето). Из наведеног је јасно, да елементи за планирање средстава за плате применом нових решења радно-правне регулативе нису у потпуности институционално изведени на начин који би омогућио заснованост пројекције и припрему буџета на истим, те су Упутством за припрему буџета локалне власти, дате инструкције и смернице за планриање масе средстава за плате и број запослених, на начин којим је у делу: Законско уређење плата наведено: *„Плате запослених код корисника буџета локалне власти уређене су у складу са Законом о платама у државним органима и јавним службама („Службени гласник РС", бр. 62/06...99/14), Законом о привременом уређивању основица за обрачун и исплату плата, односно зарада и других сталних примања код корисника јавних средстава („Службени гласник РС", број 116/14) и Уредбом о коефицијентима за обрачун и исплату плата именованих и постављених лица и запослених у државним органима („Службени гласник РС", бр. 44/08 - пречишћен текст и 2/12). Приликом обрачуна и исплате плата за запослене у предшколским установама и другим јавним службама (установе културе) не примењује се Уредба о коефицијентима за обрачун и исплату плата именованих и постављених лица и запослених у државним органима, већ Уредба о коефицијентима за обрачун и исплату плата запослених у јавним службама („Службени гласник РС", бр. 44/01...58/14). Приликом обрачуна и исплате плата примењују се основице према закључцима Владе Републике Србије“.*

И ово ревидирано Упутство доноси се у условима у којима још нису утврђени елементи републичког закона о буџету за следећу годину, а којим се у највећем делу опредељују извори финансирања буџета Аутономне покрајине Војводине.

Респектујући изнето, ово Упутство заснива се на следећем:

-смерницама и методологији за припрему финансијских планова буџетских корисника садржаних у Упутству за припрему одлуке о буџету локалне власти за 2017. годину и пројекција за 2018. и 2019. годину (у даљем тексту: Упутство за припрему буџета локалне власти) и Упутству за припрему програмског буџета, које је донео министар финансија и које објављено на интернет адреси Министарства финансија;

-**процени уступљених прихода** на досадашњи начин, односно **према припрадности дела прихода од пореза[[4]](#footnote-4) обвезника чије је седиште односно пребивалиште на територији АП Војводине, по стопи која је претходних година утврђивана републичким буџетом, односно Законом о буџету Републике Србије за 2016. годину**[[5]](#footnote-5) и процени непореских и других примања према пројекцијама заснованих на остварењу у првих девет месеци ове године и инструкцијама за пројекцију прихода садржаним у Упутству за припрему буџета локалне власти;

-елементима садржаним у Упутству за припрему буџета Републике Србије за 2017. годину и пројекција за 2018. и 2019. годину, а који се односе на планиране наменске трансфере буџету Аутономне покрајине Војводине: у износу од 0,8 млрд.дин за изградњу Жежељевог моста у Новом Саду на разделу Министарства грађевинарства, саобраћаја и инфраструктуре и 0,4 млрд. динара за изградњу зграде РТВ и 0,3 млрд.динара за наставак реализације пројекта адаптације, реконструкције и доградње зграде Народног позоришта у Суботици на разделу Министарства културе и информисања и

-**консултацијa**, односно тзв. буџетских конференција, реализованих у периоду од 08. до 18. новембра 2016. године, са руководиоцима и представницима покрајинских органа, организација и служби (директних буџетских корисника), поводом предлога финансијких планова достављених у складу са Упутством, у просторији 16/I објекта Покрајинске владе, а које је организовао председник Покрајинске владе у циљу координације и усклађивања предложених јавних политика и њиховог обима, свођењем у оквире пројектованих буџетских могућности за наредну годину путем утврђивања приоритета највишег ранга (отплата јавног дуга, расходи за запослене, стални и други режијски трошкови на нужном нивоу потребном за функционисање покрајинских институција, законске обавезе и преузете обавезе за које се реализација, односно плаћање очекује у наредној години) те оптимизације избора и обима спровођења јавних политика (програма и активности) ради остваривања циљева уз најбоље очекиване ефекте.

***НАПОМЕНЕ***

**1. ПРОГРАМСКИ МОДЕЛ БУЏЕТА –ИЗМЕНЕ, ДОПУНЕ И УНАПРЕЂЕЊА УСПОСТАВЉЕНЕ ПРОГРАМСКЕ СТРУКТУРЕ**

Дефинисана програмска структура имплементирана у Покрајинској скупштинској одлуци о буџету Аутономне покрајине Војводине за 2016. годину усклађена је са програмима дефинисаним на републичком нивоу у областима у којима и Покрајина и Република имају исте надлежности.

У тачки 5.4. Упутства за израду програмског буџета, који носи назив: Прoгрaмски буџeт органа териоторијалне аутономије, наведено је:

***''Прoгрaмскa структурa органа териоторијалне аутономије*** *успoстaвљa се* ***нa oснoву зaкoнских нaдлeжнoсти и стрaтeшкoг oквирa кojи чинe нaциoнaлнa и стрaтeшкa дoкумeнтa органа териоторијалне аутономије, при чему се примењује техника описана у Поглављу 5.1 и 5.2. као и смернице дате у Поглављу 6.*** *. Да би сe oмoгућило спровођење aнaлизе пoтрoшњe jaвних срeдстaвa и пoстигнутих eфeкaтa у oблaстимa у кojимa нaдлeжнoст имajу и цeнтрaлнa и пoкрajинскa влaст,* ***прoгрaми aутoнoмнe пoкрajинe сe утврђују у склaду са одговарајућим прoгрaмимa у буџeту Рeпубликe Србије. Тaкву усклађеност је мoгуће постићи тек пошто се утврди програмска структура Републике Србије*** *у процесу утврђивања приоритетних области финансирања у првoj гoдини примeнe прoгрaмскoг буџeтa.*

*Органи териоторијалне аутономије утврђуjу прoгрaмскe aктивнoсти и прojeктe којима спроводе своје прoгрaме, кao и циљeвe прoгрaмa, прoгрaмских aктивнoсти и прojeкaтa.''*

Имајући у виду наведено, а у циљу обезбеђивања усклађености (једнообразне шифре и назива програма) у областима у којима и централни и покрајински ниво власти имају надлежности, наведено усклађивање неопходно је и у 2017. години, а у складу са изменама и допунама које у процесу унапређења истих буду утврђене на републичком нивоу. Листу програмске структуре која буде дефинисана код корисника буџета Републике Србије, а чије је дефинисање према информацијама Министартсва финансија у процесу, након добијања биће прослеђена директним буџетским корисницима Аутономне покрајине Војводине, на адресу електронске поште руководиоца радне групе за израду програмске структуре буџета директног корисника буџетских средстава, ради усклађивања.

 Апликацијом BisTrezor у делу Програмски буџет, већ су дефинисани називи и шифре програма, усклађени са програмима дефинисаним на републичком нивоу (према, до сада важећој, познатој листи програма дефинисаној приликом израде буџета за 2016. годину). Такође директним буџетским корисницима, путем наведене апликације доступни су и подаци, односно елементи, до сада дефинисаних осталих нивоа програмске класификације (програмске активности-ПА и пројекти-ПЈ), које је могуће, а и неопходно ревидирати, односно кориговати[[6]](#footnote-6) у складу са планираним распоредом средстава по програмима, односно програмским активностима и пројектима из оквира средстава утврђеног по корисницима из одељка IV овог Упутства. У систему BisTrezor није могуће вршити измене у алокацији ПА и/или ПЈ. Такође, у случају да је неке од ПА и/или ПЈ неопходно другачије лоцирати у смислу припадности програму, или у смислу спајања више ПА или ПЈ у једну ПА или од једне ПА/ПЈ дефинисати више, као и у случају потребе за изменом или прецизирањем назива ПА/ПЈ, захтев за наведене измене и/или допуне, ради уноса у систем BisTrezor потребно je доставити Покрајинском секретаријату за финансије у писаној форми.

У случају потребе накнадног усклађивања са коначном листа програмске структуре дефинисане у поступку израде буџета за 2017. годину код корисника буџета Републике Србије, као и о начину и поступку спровођења истог, Покрајински секретаријат за финансије доставиће директним буџетским корисницима писано обавештење односно инструкцију, одмах након добијања наведене листе од Министарства финансија.

Након одобравања предложене програмске структуре директних буџетских корисника за 2017. годину од стране Покрајинског секретаријата за финансије[[7]](#footnote-7) директним буџетским корисницима ће бити омогућен унос средстава која планирају за реализацију одобрених програма, програмских активности и пројеката.

Обзиром да је процес припреме буџета АПВ започет, пре добијања Упутства за припрему буџета локалне власти, буџетским корисницима су у овој, поновљеној итерацији припреме, односно усклађивања финансијског плана за 2017. годину, путем апликације БисТрезор доступни подаци унети у наведеној претходној итерацији припреме, те је исте неопходно ускладити у смислу ревидираних смерница из овог Упутства.

У наставку се наводе делови из унапређеног Упутства за израду програмског буџета, ради ревидирања информација (елемената) програмске структуре у поновљеном поступку припреме финансијског плана буџетског корисника за 2017. годину.

За примену показатеља (индикатора) учинка потребно је утврдити постојећу базну вредност и базну годину . Базну годину обавезно навести у пољу предвиђеном апликацијом БисТрезор за коментар. Циљане вредности показатеља (индикатора) за 2017, 2018 и 2019. годину утврдити на основу базне вредности и реалне процене онога што се може остварити у одређеном периоду утрошком опредељеног износа. Опредељени износ пројектује се искључиво на бази оквира (лимита) средстава опредељеног овим Упутством, односно из средстава које буџетски корисници сами планирају по принципу реалне пројекције. Начелно, базна вредност, која је исказана и обелодањена завршним рачуном за 2015. годину,представља најлогичнији избор, осим у случајевима када је имајући у виду друге специфичне околности, по процени корисника релевантнији базни показатељ из другог периода (године). Подсећања ради, показатељем (индикатором) циљ се може мерити у смислу квантитета, квалитета или ефикасности.

Како је фокус програмског буџета на коришћењу информација о исходима програмских активности и пројеката, као и квантитета, квалитета и ефикасности пружања јавних услуга, **није потребно дефинисати циљеве и показатеље учинка за програмске активности типа:**

-администрација и управљање;

-трансфер (напомена: само ако се ради о трансферу средстава поводом ког корисник не дефинише одређену меру, односно не дефинише и не спроводи одређену јавну политику);

-накнаде корисницима социјалне заштите и

-буџетска резерва

За **програмске активности типа управни послови** (давање мишљења и сагласности, решавање предмета и сл.) циљеви и показатељи учинка дефинишу се само ако се тичу квалитета и ефикасности пружене услуге (на пример просечно време или трошак обраде предмета)

За **програмске активности типа уређење области** (нормативни послови, анализе и сл) циљеви и показатељи учинка дефинишу се само ако су стратешким документом и његовим акционим планом утврђени циљ и показатељ учинка, у области на коју се програмска активност односи.

**„Заједнички програм“** у чијем спровођењу (са својим програмским акивностима и пројектима) учествују органи који припадају различитим „разделима“ у буџету, може се дефинисати као изузетак. Постојање оваквог програма је оправдано у случајевима када постоје комплементарне надлежности органа или међусекторске иницијативе од стратешке релевантности за које се издвајају значајна средства. Буџетски корисници који учествују у спровођењу „заједничког програма“ самостално дефинишу програмске активности и пројекте за које су надлежни и алоцирају средства за њихово спровођење. За ''заједнички програм“ је могуће одредити главног носиоца. У том случају, само буџетски корисник који је означен као главни носилац дефинише програмске информације на нивоу програма (укључујући циљеве и индикаторе). У случају да главни носилац није одређен, сви буџетски корисници који учествују у спровођењу програма у обавези су да дефинишу програмске информације на нивоу програма (укључујући циљеве и индикаторе), у складу са својим надлежностима.

Да би сe oмoгућило спровођење aнaлизе пoтрoшњe jaвних срeдстaвa и пoстигнутих eфeкaтa, у случајевима када се исти пројекат финансира средствима цeнтрaлне и локалне власти, прoјекат јединице локалне власти сe утврђује у склaду са одговарајућим прoјектом у буџeту Рeпубликe Србије у погледу назива и шифре пројекта. У овом случају неопходна је координација централног нивоа власти и јединице локалне власти у циљи у обезбеђивања једнообразне шифре и назива пројекта.

**2. ПОСТЕПЕНО УВОЂЕЊЕ РОДНО ОДГОВОРНОГ БУЏЕТИРАЊА (У ДАЉЕМ ТЕКСТУ: РОБ)**

Родна компонента буџета за 2017. годину дефинисана је Планом поступног увођења родно одговорног буџетирања за кориснике буџетских средстава Аутономне покрајине Војводине за 2017. годину (''Службени лист АПВ'', број 19/2016 и 43/2016) у оквиру 10 корисника буџетских средстава Аутономне покрајине Војводине, путем дефинисања родне компоненте, односно родних циљева и индикатора за укупно 15 програма и 24 програмске активности, према следећем плану:

|  |  |  |  |
| --- | --- | --- | --- |
| РЕД.БР. | НАЗИВБУЏЕТСКОГ КОРИСНИКА | ШИФРА И НАЗИВ ПРОГРАМА | БРОЈ ПРОГРАМА ЗА БУЏЕТСКОГ КОРИСНИКА |
| 1. | Покрајински секретаријат за привреду и туризам  | 0606 Подршка раду органа јавне управе 0703 Телекомуникације и информационо друштво 0802 Уређење система рада и радно правних односа 0803 Активна политика запошљавања 1507 Уређење и развој у области туризма 1509 Подстицаји развоју конкурентности привреде  | 6 |
| 2. | Покрајински секретаријат за спорт и омладину | 1301 Развој система спорта 1302 Омладинска политика  | 2 |
| 3. | Служба за управљање људским ресурсима  | 0606 Подршка раду органа јавне управе  | 1 |
| 4. | Покрајински секретаријат за образовање, прописе, управу и националне мањине-националне заједнице  | 0607 Систем државне управе 1602 Уређење и управљање у систему правосуђа  | 2 |
| 5. | Покрајински секретаријат за здравство  | 1802 Превентивна здравствена заштита  | 1 |
| 6. | Покрајински секретаријат за културу, јавно информисање и осносе с верским заједницама  | 1204 Систем јавног информисања  | 1 |
| 7. | Покрајински заштитник грађана –омбудсман  | 1001 Унапређење и заштита људских и мањинских права и слобода  | 1 |
| 8. | Покрајински секретаријат за регионални развој, међурегионалну сарадњу и локалну самоуправу  | 0601 Подршка приступању Србије ЕУ  | 1 |
| 9. | Покрајински секретаријат за пољопривреду, водопривреду и шумарство  | 0103 Подстицаји у пољопривреди и руралном развоју  | 1 |
| 10. | Покрајински секретаријат за социјалну политику, демографију и равноправност полова  | 1001 Унапређење и заштита људских и мањинских права и слобода  | 1 |

**За програме и програмске активности/пројекте, према наведеном плану буџетски корисници дефинишу родно одговорне циљеве, родне индикаторе учинка, исхода и/или резултата,** којима се приказују очекивани доприноси програма, програмске активности или пројекта остваривању родне равноправности. Уколико у складу са измењеним приоритетима финансирања јавних политика у оквиру лимита утврђеног овим Упутством, поједине програме, односно програмске активности или пројекте предвиђене Планом није могуће финансијски билансирати предлогом финансијског плана за 2017. годину или се других разлога укидају активности на планирању њиховог спровођења, директни буџетски корисник у обавези је да уз захтев за одобравање програмске структуре достави аргументовано образложење разлога и иницијативу за одговарајућу измену Плана. Препоручујемо да се у случају потребе брисања одређених програма, програмских активности односно пројеката, директни буџетски корисник сагледа могућност дефинисања родне компоненте у оквиру другог програма, ПА/ПЈ те да је у складу са извршеном проценом дефинише у оквиру програмске структуре, са циљем да се број програма, програмских активности, односно пројеката утврђен Планом не смањује у односу на почетно утвђени ниво. Ради усклађивања Плана, о наведеном је потребно доставити и посебно писмено у смислу иницијативе за измену и/или допуну Плана.

**Сви буџетски корисници обавезни су да индикаторе (показатеље) који се односе на лица разврстају по по полу, осим у случајевима у којима је процена корисника да разврставање индикатора (показатеља) по полу није могуће мерити и пратити или мерење ефекта остварења циља исказивањем индикатора по полу није релевантан за дефинисани циљ.** Према томе, уколико, дефинисани циљ према садашњим проценама нема никакву импликацију на смањење родних диспаритета, те уколико нема поуздане анализе или оцене сврсисходности разврставања индикатора по роду, у првој години постепеног увођење родно одговорног буџетирања исти се могу изузети из разврставања, уз обавезу да у родној анализи буџета буду наведене планиране активности и динамика успостављања анализа које ће омогућити ово разврставање у циљу дефинисања РОБ-а до законом утврђеног рока -2020. године.

**Програмском апликацијом БисТрезор, у делу којим се дефинише програмска структура, омогућено је родно дефинисање.** У ту сврху, иако не постоји прописана методологија разврставања расхода, односно програма са становишта родног аспекта, а свесни чињенице да о степену уродњености можемо говорити, само ако у припрему буџета укључимо одговарајуће разврставање, дата је могућност приказа уродњености програмске структуре путем избора следећих опција:

1. **''ПРИМЕЊЕН РОБ''**

2. ''НИЈЕ ПРИМЕЊЕН РОБ''

**Опција ''примењен РОБ'' користи се за програме, програмске активности/пројекте наведене у Плану.** Дакле ову опцију потребно је изабрати само за програме, програмске активности и пројекте наведене у Плану, за које је обавезно дефинисати родни циљ и родни индикатор за мерење остварења циља.

Избором ове опције, даље се отвара могућност избора **''РОДНОГ ЗНАЧАЈА''** градацијом следећих могућности, односно избором једне од наведених опција, а дефинисаних као:

1. велики

2. средњи

3. мали и

4. минималан

Степен родног значаја, у недостатку за сада јединствене прописане методологије, корисници врше **на основу вредновања извршеног у складу са критеријумима за процену релевантности програма изабраног за уродњавање, по упитнику који је коришћен на радионицама и инфосесијама** одржаним током маја и јуна ове године уз подршку Агенције за родну равноправност и оснаживање жена UN WOMEN (који је у прилогу овог Упутства) .

Након избора опције: ''ПРИМЕЊЕН РОБ'' и избора степена ''РОДНОГ ЗНАЧАЈА'' , обавезно се попуњавају односно дефинишу: родни циљ (најмање један), родни показатељ индикатор (најмање један) , извор верификације и др. елеменати родно дефинисане компоненте програмске структуре.

**3. ПЛАНИРАЊЕ РАСХОДА, КОЈИ ЗБОГ СВОЈЕ ПРИРОДЕ ЗАХТЕВАЈУ ПРЕУЗИМАЊЕ ОБАВЕЗА И ПЛАЋАЊЕ У ВИШЕ ГОДИНА**

Чланом 54. Закона о буџетском систему, којим је регулисана одговорност за преузимање обавеза и прописани услови и за уговарање за капиталне издатке прописани су и обавезни услови који морају бити кумулативно испуњени за закључивање уговора, који због природе расхода, захтевају вишегодишње плаћање. Уредбом о критеријумима за утврђивање природе расхода и условима и начину прибављања сагласности за закључивање одређених уговора који, због природе расхода, захтевају плаћање у више година („Службени гласник РС”, број 21/14), а која је донета на основу члана 54. Закона о буџетском систему, ближе су уређени критеријуми за утврђивање природе расхода и услови и начин прибављања сагласности за преузимање обавезе по уговорима који, због природе расхода захтевају плаћање у више година. Чланом 6. наведе Уредбе предвиђено је и да се захтев за добијање наведене сагласности подноси по усвајању акта о буџету, а пре усвајања финансијског плана директног корисника средстава буџета. У том смислу, препоручујемо да већ приликом израде предлога финансијског плана за 2017. годину наведено имате у виду, те да код одговарајуће врсте расхода из групе 42 наведете планирану вредност предметне јавне набавке са ПДВ-ом, и то на годишњем нивоу (дакле за 2017. годину) и укупну вредност, као и разлоге који оправдавају преузимање обавеза који би због природе расхода захтевали плаћање у више година.

Чланом 109. Закона о буџетском систему предвиђено је да ће се почетак доношења трогодишњег буџета утврдити Фискалном стратегијом. Како Фискална стратегија није донета, приступамо изради годишњег, а не вишегодишњег буџета. Међутим, идући у сусрет догађајима, програмском апликацијом BisTrezor, већ је предвиђена могућност планирања на трогодишњем нивоу. Ова могућност, у припреми финансијских планова, односно буџета за 2017. годину, користиће се искључиво за планирање расхода који због своје природе захтевају преузимање обавеза и плаћање у више година. Према томе, **у колонама предвиђеним за 2018. и 2019. годину,** **МОЖЕТЕ УНОСИТИ ИСКЉУЧИВО РАСХОДЕ ИЗ ГРУПЕ 42 КОРИШЋЕЊЕ УСЛУГА И РОБА** у **износима за које планирате да ће плаћање доспевати у наведеним годинама, а за набавке за које, због њихове природе предвиђате преузимање обавеза за више година. Taкoђе, у колонама за 2018. и 2019. годину можете уносити и планиране капиталне издатке у класи 5 Издаци за нефинансијску имовину.**

Посебно напомињемо да је предлогом финансијског плана за 2017. годину, **неопходно водити рачуна о планирању средстава за расходе за које је током 2016. године дата сагласност за преузимање обавеза по вишегодишњим уговорима у потребном износу.**

**4. ИЗДВАЈАЊЕ СРЕДСТАВА ИЗ ЈАВНИХ ИЗВОРА ЗА ФИНАНСИРАЊЕ ПОЛИТИЧКИХ АКТИВНОСТИ**

Према Закону о финансирању политичких активности („Службени гласник РС”, број 43/11 и 123/14), средства из јавних извора која се користе за финансирање редовног рада политичких субјеката чији су кандидати изабрани за посланике, одређује се на нивоу од 0,105% пореских прихода буџета. Полазећи од овим Упутством процењене висине пореских прихода у покрајинском буџету за 2017. годину, а који се пројектују[[8]](#footnote-8) у износу од 11.716.000.000 динара, трошкови редовног рада политичких субјеката процењују се у износу од око 12.301.800 динара.

**5. ПРЕИСПИТИВАЊЕ ОСНОВАНОСТИ И ОПРАВДАНОСТИ ПЛАНИРАЊА СОПСТВЕНИХ ПРИХОДА (ОДНОСНО, ПОСТОЈАЊА РАЧУНА СОПСТВЕНИХ ПРИХОДА)**

Према Упутству за припрему буџета локалне власти у оквиру општих напомена, дата је и напомена у вези са планирањем тзв. ''сопствених прихода''.

У наставку се наводи извод из овог упутства:

*„Законом о буџетском систему је уређено да одредбе закона којима се уређује, коришћење и расподела сопствених прихода које остваре установе основане од стране локалне власти, над којима оснивач, преко директних корисника буџетских средстава, врши законом утврђена права у погледу управљања и финансирања, престају да важе кад се за то створе технички услови.*

*С обзиром да је овим законом дат основ за даље усавршавање трезорског начина пословања, унапређење система одговорности у трошењу јавних средстава, ефикасног спровођења буџетских циљева, посебно ефикасности, економичности и ефективности у припреми и извршењу буџета, а полазећи од тога да је законодавац оставио могућност да установе до даљњег могу да користе сопствене приходе у складу са законом,* ***надлежни орган треба да преиспита основаност и оправданост постојања рачуна сопствених прихода индиректних корисника буџетских средства у случају када коришћење и расподела тих прихода није уређена посебним законима.*** *Уколико буџетски корисник, у складу са посебним законима, остварује сопствене приходе надлежни орган локалне власти дужан је да води рачуна да тај корисник извршава расходе и издатке првенствено из тог и других извора, па тек онда из извора 01 – Приходи из буџета (члан 52. Закона о буџетском систему).''*

**Према разумевању наведене смернице, сопствене приходе у финансијском плану за 2017. годину могуће је планирати и распоређивати искључиво уколико је коришћење и расподела тих прихода уређења посебним законом. У складу са наведеним потребно је, да директни буџетски корисник за планирани распоред, односно коришћење тзв. сопствених прихода за установу која је у његовој надлежности наведе одредбе посебног закона којима се аргументује основаност и оправданост планирања ове врсте прихода те усклађеност планираних намена са законом утврђеним могућностима коришћења.**

**6. ПРЕИСПИТИВАЊЕ ОПРАВДАНОСТИ ФОРМИРАЊА КОМИСИЈА И ДРУГИХ СТАЛНИХ И ПРИВРЕМЕНИХ РАДНИХ ТЕЛА**

Упутством за припрему буџета локалне власти у оквиру општих напомена, дата је и напомена у вези са преиспитивањем оправданости формирања комисија и других сталних и привремених радних тела.

Упутством је наведено:

 *„У циљу економичног и ефикасног управљања јавним средствима, а полазећи од Извештаја о ревизији сврсисходности - Оправданост формирања комисија и других сталних и привремених радних тела у јавном сектору, неопходно је да се преиспита оправданост формираних комисија и других радних тела, као и потреба оснивања нових, осим оних предвиђених законом. Такође, приликом оснивања комисија и других радних тела потребно је да се јасно дефинишу циљ и задатак, број чланова, рок извршења задатака, висина накнаде, резултат рада комисије, начин извештавања о раду, начин контроле њиховог рада, као и да се успостави јединствена и свеобухватна евиденција о комисијама и другим радним телима.*

*Као саставни део Упутства доставља се Прилог 3 - Преглед комисија и уговора који је потребно доставити Министарству финансија на прописан начин.“*

**I ОСНОВНЕ ЕКОНОМСКЕ ПРЕТПОСТАВКЕ И СМЕРНИЦЕ**

 **ЗА ПРИПРЕМУ БУЏЕТА**

**СРЕДЊОРОЧНЕ ПРОЈЕКЦИЈЕ МАКРОЕКОНОМСКИХ ИНДИКАТОРА**

Иако још није донета Фискална стратегија за средњорочни период 2017-2019. године, Упутством за припрему буџета локалне власти дате су и средњорочне пројекције макроекономских параметара за период 2017-2019. године.

У најкраћем **, у наредном средњорочном периоду циљеви фискалне политике усмерени су на даље смањење фискалног дефицита и јавног дуга.**

Пројекције фискалних агрегата у периоду од 2017. до 2019. године заснивају се на пројекцијама макроекономских показатеља за наведени период, планираној пореској политици која подразумева даље усаглашавање са законима и директивама ЕУ и одговарајућим мерама на приходној и расходној страни, укључујући и реформе великих јавних предузећа. Снажнији раст привредне активности утицаће на опоравак приходне стране буџета. Више стопе раста БДП у периоду од 2017. до 2019. године допринеће динамичнијем расту пореских прихода у односу на претходни период. Опоравак на тржишту рада као и раст расположивог дохотка становништва и приватне потрошња уз наставак борбе против сиве економије и пореске евазије биће фактори који ће определити снажнији раст прихода Предвиђени сценарио развоја указује на стратешку оријентацију Владе Републике Србије ка структурном прилагођавању привреде како би се обезбедила одржива путања раста, заснована на повећању укупне инвестиционе активности и извоза, као кључних фактора остваривања макроекономске стабилности. Раст приватних инвестиција је од пресудног значаја имајући у виду да је пад привредне активности у претходном, кризном периоду, утицао на смањивање потенцијалног БДП кроз губитак привредних капацитета и знатно погоршавање услова на тржишту рада.

За **2017.** годину пројектован је **раст потрошачких цена** на нивоу од **2,4% (годишњи просек),** односно **2,8% (крај периода).**

**Пројектована кумулативна стопа раста реалног БДП за период 2017-2019 од 10,3%** заснована је на расту домаће тражње, опоравку инвестиционе активности и расту животног стандарда становништва. Пројектован је **раст реалног БДП у** **2017**. износи 3% а за 2018. и 2019. годину по 3,5%.

**ИНСТРУКЦИЈА ЗА ПЛАНИРАЊЕ ПРИХОДА**

Упутством за припрему буџета локалне власти, дата је прецизна инструкција, у смислу ''формуле'' за планирање прихода и дефинисана обавеза аргументованог образложења за одступања у планирању од предвиђене инструкције , а у циљу реалних пројекција.

Део Упутства за припрему буџета локалне власти који се односи на планирање прихода гласи:

*„У складу са напред наведеним макро економским показатељима локална власт је у обавези да реално планира своје приходе буџета.*

*Наиме, приликом планирања прихода потребно је поћи од њиховог остварења за три квартала у 2016. години и њихове процене за задњи квартал те године, што представља основ за примену горе наведених макроекономских параметара, односно основ за њихово увећање, при чему* ***укупан раст прихода не сме да буде већи од номиналног раста БДП*** *(пројектован номинални раст у 2017. години од 4,6%).* ***Изузетно*** *локална власт* ***може планирати већи обим прихода****, с тим што је у том случају дужна да* ***у образложењу одлуке о буџету наведе разлоге за такво поступање, као и да образложи параметре*** *(кретање запослености, просечне зараде, очекиване инвестиционе активности, промене у степену наплате пореза на имовину итд.) коришћене за пројекцију прихода буџета локалне самоуправе.*

***Ненаменске трансфере јединице локалне самоуправе треба да планирају у истом износу који је био опредељен Законом о буџету Републике Србије за 2016. годину*** *(„Службени гласник РС”, бр. 103/15).“*

Примена наведене инструкције, односно **обавеза директних буџетских корисника јесте, да у припреми финансијског плана за 2017. годину**

-приходе и примања о чијој се наплати старају и које сами процењују, планирају на начин предвиђен наведеном инструкцијом, а што подразумева и аргументацију одступања процене по наведеним смерницама. Наведено подразумева и обавезу директних буџетских корисника, да у складу са наведеним изврше одговарајућа усклађивања и аргументацију процене како општих прихода буџета о чијој се наплати старају тако и сопствених и других прихода и примања;

-трансферна средства од других нивоа власти у складу са висином пројектованих средстава у буџету Републике Србије или другог нивоа власти намењених буџету Аутономне покрајине Војводине

- донаторска средства у складу са поузданим пројекцијама (у смислу верификованих докумената -уговора, споразума и сл.- којима се поткрепљује реалност планирања истих);

-пренета средства из ранијих година до нивоа процене преноса средстава распоређених покрајинским буџетом за 2016. годину, а искључиво у износу преузетих обавеза у овој години за које се извесно процењује да ће реализација, односно плаћање теретити буџет за 2017. годину. Приликом процене преноса средстава неопходно је навести извор финансирања из ког су расходи и издаци планирани у буџету за ову годину, односно у финансијском плану директног буџетског корисника (исказивањем извора финансирања на четвороцифреном нивоу).

У прилогу који је саставни део овог Упутства доставља се **Табела: Пројекција прихода, примања и пренетих средстава.**

**СМЕРНИЦЕ ЗА ПЛАНИРАЊЕ ПОЈЕДИНИХ КАТЕГОРИЈА РАСХОДА**

**РАСХОДИ ЗА ЗАПОСЛЕНЕ (категорија расхода економске класификације 41)**

*А) ПЛАНИРАЊЕ МАСЕ СРЕДСТАВА ЗА ПЛАТЕ И ДРУГЕ РАСХОДЕ ЗА ЗАПОСЛЕНЕ*

Као што је у уводном делу овог Упутства наведено, током 2016. године донети су прописи којима се уређује радноправни положај запослених на нивоу локалне власти и систем плата запослених у јавном сектору, али је примена наведених прописа, односно потпуна имплементација решења предложених овим прописима неприменљива због чињенице да нису донети подзаконски и други прописи неопходни за њихово потпуно спровођење.

Због наведеног, овим Упутством дају се смернице за планирање расхода за плате на начин како је то предвиђено и Упутством за припрему буџета локалне власти.

Плате запослених код корисника буџета Аутономне покрајине Војводине прописане[[9]](#footnote-9) су у складу са Законом о платама у државним органима и јавним службама („Службени гласник РС, бр. 62/06...99/14), Уредбом о коефицијентима за обрачун и исплату плата именованих и постављених лица и запослених у државним органима („Службени гласник РС, бр. 44/08 – пречишћен текст и 2/12) као и Законом о привременом уређивању основица за обрачун и исплату плата, односно зарада и других сталних примања код корисника јавних средстава („Службени гласник РС, број 116/14).

 Приликом обрачуна и исплате плата за запослене у јавним службама не примењује се Уредба о коефицијентима за обрачун и исплату плата именованих и постављених лица и запослених у државним органима, већ Уредба о коефицијентима за обрачун и исплату плата запослених у јавним службама („Службени гласник РС, бр. 44/01...58/14).

У вези са Законом о привременом уређивању основица за обрачун и исплату плата, односно зарада и других сталних примања код корисника јавних средстава, приликом обрачуна и исплате плата у 2017. години примењују се основице утврђене закључцима Владе Републике Србије 05 Број: 121-13957/2014 и 05 Број: 121-13956/2014 од 6. новембра 2014. године.

Овим Законом привремено се уређује основица односно вредност радног часа, вредност бода и вредност основне зараде, за обрачун и исплату плата односно зарада као и других сталних примања изабраних, именованих, постављених и запослених лица код корисника јавних средстава на следећи начин: основица за обрачун и исплату плата код корисника јавних средстава, утврђена законом, другим прописом или другим општим или појединачним актом, који је у примени на дан доношења овог закона, умањује се за 10%. Такође овим Законом прописано је да су ништаве одредбе општег или појединачног акта (осим појединачног акта којим се плата повећава по основу напредовања) којима се повећавају основице, коефицијенти и други елементи, односно уводе нови елементи, на основу којих се повећава износ плата и другог сталног примања, донет за време примене овог закона.

Према члану 7. Закона, директни и индиректни корисници буџетских средстава локалне власти, којима се умањује планирани износ средстава за плате, дужни су да у року од три дана од дана извршене коначне исплате плата за одређени месец на рачун прописан за уплату јавних прихода Републике Србије уплате разлику између укупног износа плата обрачунатих применом основице која није умањена у складу са одредбама наведеног закона са урачунатим доприносима, који се исплаћују на терет послодавца и укупног износа плата обрачунатих применом умањене основице у смислу овог закона са урачунатим доприносима, који се такође исплаћују на терет послодавца.

Наведене одредбе овог закона, свакако се рефлектују и на начин планирања средстава за плате за 2017. годину . Планирање плата врши се на основу општих и појединачних аката, односно елемената утврђених у тим актима на дан доношења Закона, уз примену умањених основица утврђених наведеним Закључцима Владе Републике Србије од 06. новембра 2014. године.

Осим тога имајући у виду обавезу утврђивања и уплате на прописани рачун јавних прихода Републике Србије износа разлике између укупног износа плата укључујући и доприносе на терет послодавца обрачунатих применом основице која није умањена у складу са одредбама наведеног закона и укупног износа плата обрачунатих применом умањене основице у смислу овог закона , намеће и у планирању потребу да се плате обрачунају применом основице која није умањена, затим применом умањене основице, те утврђивања разлике између ове две обрачунате величине. Планирана средства за плате уз примену умањене основице исказују се на расходима економске класификације 411 Плате, додаци и накнаде запослених и 412 Социјални доприноси на терет послодавца, а обрачуната разлика на расходима економске класификације 465-Остале дотације и трансфери. Средства планирана и издвојена као разлика између основице до и од дана ступања на снагу закона, а ради извршавања обавезе уплате у буџет Републике Србије не могу се опредељивати и користити за друге намене.

Средства за посланички додатак (економска класификација: 417 Посланички додатак) планирају се по умањеној основици, а обрачунату разлику по основу примене основице пре умањења и по умањеној основици, планирати на расходу економске класификације 465.

Саставни део образложења финансијског плана за 2017. годину су табеле креиране за планирање броја запослених и расхода за запослене (Прилог 1).

Међу наведеним табелама, налази се и табела којом је потребно исказати број и структуру запослених и планирану масу средстава за плате и за друге кориснике јавних средстава, а који не спадају у кориснике буџетских средстава по дефиницији закона (директни и индиректни). У том смислу, неопходно је да директни корисник буџетских средстава у чијој надлежности је праћење рада корисника јавних средстава, прикупи неопходне податке, обзиром да представљају обавезан садржај финансијског плана.

 Накнаде трошкова превоза запослених на посао (економска класификација 413 и 415 зависно од опредељења запослених о коришћењу једног од ова два модалитета накнаде, за планирани број запослених, потребно је планирати на бази важећих цена превоза увећаних за пројектовану инфлацију од 2,4% (годишњи просек). У оквиру економске класификације 413 Накнаде у натури, треба планирати и средства за поклоне деци запослених до 15 година старости поводом Нове године и Божића до неопорезивог износа.

 **Остале расходе за запослене, планирати рестриктивно,**  зависно од потреба сваког корисника, а на основу података или пројекција које има за 2017. годину, према прописаном начину обрачуна појединих врста ових расхода.

Као и у претходним годинама, и у буџетској 2017. години, не треба планирати средства намењена за исплату божићних, годишњих и других врста награда и бонуса предвиђених посебним и појединачним колективним уговорима, за директне и индиректне кориснике буџетских средстава, осим јубиларних награда за запослене који то право стичу у 2017. години.

Такође, у 2017. години не могу се планирати средства за награде и бонусе који према међународним критеријумима представљају нестандардне, односно нетранспарентне облике награда и бонуса.

**Кључна смерница за планирање масе плата**, односно ограничење дефинисано Упутством за израду буџета локалне власти своди се на следеће: **Горњи лимит** средстава за исплату плата запослених које се финансирају из буџета локалне власти за 2017. годину поставља се **на нивоу исплаћених плата у 2016. години, а највише до дозвољеног нивоа за исплату у складу са чланом 35. Закона о буџету Републике Србије за 2016. годину (''Службени гласни РС'', бр. 103/15).** У оквиру тако планиране масе средстава за исплату плата запослених **могу** се увећати плате запослених у: **установама социјалне заштите за 5%,** предшколским установама за 6% и **установама културе 5%.**

У Упутству за припрему буџета локалне власти најављено је и да ће Министарство државне управе и локалне самоуправе у сарадњи са Министарством финансија разматрати све параметре који утичу на одређивање максималног броја запослених за 2017. годину у систему АПВ и систему локалне самоуправе, као и висину неопходних средстава за њихове плате. На основу тога Влада ће донету одлуку којом ће се утврдити максимални број запослених на неодређено време у наведеним системима за ту годину. С обзиром да ће тако утврђени број запослених бити већи или мањи од броја запослених за које су планирана средства за плате у 2017. години, на начин како је напред наведено, локална власт ће бити у обавези да усклади своје одлуке о буџету у делу планираних средстава за плате. У том смислу потребно је прилагодити и све економске класификације у оквиру групе 41 - Расходи за запослене. Средства за решавање смањења броја запослених треба пребацити са економских класификација 411 и 412 на економску класификацију 414.

Сагледавајући примену билансног ограничења за ову категорију расхода, те полазећи од актуелног броја и структуре запослених чије се плате финансирају из буџета Покрајине и у овом моменту постављених елементе за обрачун плата, пројекције Покрајинског секретаријата за финансије су, да дозвољени ниво средстава који је планом могуће поставити чини простор који у укупности не омогућује планирање повећања броја запослених приликом планирања ових средстава. Имајући у виду да је према важећим прописима који уређују радноправни статус запослених у локалној власти, предвиђена обавеза да се кадровски план донесе истовремено са одлуком о буџету, **смернице које је у овом моменту са фискално одговорне стране могуће дефинисати су следеће:**

**1. број запослених на неодређено време планирати на бази постојећег, а не систематизованог броја запослених;**

**2. број запослених на одређено време по свим основама, осим по основу замене привремено одсутног запосленог планирати највише до 5% од укупног броја запослених на неодређено време;**

**3. број изабраних лица планирати у складу са смерницама надлежног скупштинског одбора а**

**4. број постављених лица планирати до броја који се пројектује нацртом кадровског плана за 2017. годину;**

**5. масу плата за установе културе и установе социјалне заштите не треба увећавати по основу наведене могућности њиховог раста, јер ће доношење такве одлуке зависити од усклађености билансиране масе са ограничењима постављеним Упутством за припрему буџета локалне власти;**

Дакле, масу средстава у финансијском плану корисника потребно је билансирати **стриктном применом смерница из тачака 1. до 5. наведених у претходном ставу.**

**У случајевима потребе за одступањем од наведених смерница**, директни буџетски корисник уз предлог финансијског плана за 2017. годину, доставља Покрајинском секретаријату за финансије **посебан захтев којим је осим броја, структуре и билансне масе за расходе за запослене, потребно доставити и аргументацију потребе за планирањем веће масе средстава** **од износа који је одредив применом напред наведених смерница.** **Поднети захтеви разматраће се у процесу, односно активностима које је неопходно спровести, а до потпуног усклађивања нацрта финансијског плана за 2017. годину и нацрта кадровског плана за 2017. годину.**

**За израчунавање средстава потребних за расходе за запослене код директних корисника, креиране су посебне помоћне табеле ради једнообразности планирања и достављају се директним буџетским корисницима путем електронске поште.**

***Б) ПЛАНИРАЊЕ БРОЈА ЗАПОСЛЕНИХ У 2017. ГОДИНИ***

Према Упутству за припрему буџета локалне власти, јединице локалне власти су у обавези да у одлуци о буџету за 2017. годину, у делу буџета који садржи норме битне за извршење буџета, у посебној одредби искажу број запослених на неодређено и одређено време, за које су у буџету локалне власти обезбеђена средства.

**Полазећи од чињенице да је оцена усаглашености захтева за попуњавање слободних/упражњених радних места и запошљавање на одређено време преко 10% од укупног броја запослених на (на неодређено и одређено време) са планираним средствима, нужна за све кориснике јавних средстава у систему АП Војводине, у прилогу овог Упутства је табела за исказивање података о броју запослених и структури тог броја, а којом треба обухватити све кориснике јавних средстава у систему АП Војводине у смислу Закона о начину одређивања максималног броја запослених у јавном сектору, дакле без обзира да ли се и у којој мери средства за плате тим корисницима обезбеђују у буџету АП Војводине.** У том смислу, неопходно је да директни буџетски корисници прикупе податке о броју и структури (на одређено[[10]](#footnote-10) и неодређено време) запослених код корисника јавних средстава, а чији је рад и праћење у надлежности и делокругу рада директног буџетског корисника, те да исте доставе као саставни део финансијског плана.

У наставку је део Упутства за припрему буџета локалне власти (тачка 4. Планирање броја запослених), са описом података тражених у табелама које су саставни део наведеног упутства, а које се налезе у ПРИЛОГУ 1 овог Упутства.

Табела са бројем запослених и планираном масом средстава за плате запослених на економским класификацијама 411 и 412 по корисницима и изворима финансирања (Табела 1.) и

табела са бројем запослених чије се плате исплаћују из буџета са осталих економских класификација (Табела 2.).

У истом прилогу у Табели 3. приказују се планирана и исплаћена средства у 2016. години и планирана средства у 2017. години на економској класификацији 465, као и маса средстава и број запослених чија је плата мања од 25.000 динара.

Табела 4. представља преглед планираних и исплаћених средстава за плате и броја запослених у 2016. години и планираних средстава у 2017. години на економској класификацији 414 (рационализација) у складу са планом рационализације.

Табела 5. представља приказ планираних и исплаћених средстава у 2016. години и планираних средстава у 2017. години на економској класификацији 416, као и пратећи број запослених по овом основу. Напомињемо да се у овој табели приказују планирана/исплаћена средства за јубиларне награде и/или по другом основу, при чему је потребно у табели нагласити који је основ у питању (награде и сл.).

Табела 6. односи се на преглед броја запослених и средства за плате у 2017. години по звањима и занимањима, а у којој је потребно унети коефицијенте, додатке за минули рад, додатке за прековремни рад и приправност и број запослених у органима и организацијама локалне власти. Табела 7. односи се на преглед броја запослених на неодређено и одређено време који је радио у октобру 2016. године, затим планирани број запослених који одлази у пензију до краја 2017. године, као и планирано повећање броја запослених на неодређено и одређено време у 2017. години за које су обезбеђена средства у буџету за 2017. годину.

Табела 8. односи се на преглед исплаћених средстава на економским класификацијама 413-416 у 2015. и 2016. години, као и планираним средствима на економским класификацијама 413-416 у 2017. години.

**КОРИШЋЕЊЕ УСЛУГА И РОБА (група расхода економске класификације 42)**

У оквиру групе расхода економске класификације 42 потребно је учинити максималне напоре ради даље рационализације и **уштеда** у односу на средства предвиђена за ове намене у 2016. години.

Могућности за уштеде пре свега треба сагледати у оквиру групе конта 42 Коришћење роба и услуга, а пре свега, у оквиру економских класификација 422 – Трошкови путовања, 423 – Услуге по уговору и 424 – Специјализоване услуге, при чему водити рачуна да се не угрози извршавање сталних трошкова (421 – Стални трошкови). Приликом планирања расхода у оквиру ове групе, потребан је крајње **реалан приступ**, **имајући у виду одредбе Закона о роковима измирења новчаних обавеза у комерцијалним трансакцијама.**

Приликом планирања расхода на име накнада за рад лица ангажованих ван радног односа (економска класификација 423 – Услуге по уговору) треба водити рачуна и о ограничењима прописаним Законом о буџетском систему, а која се односе на ограничење броја запослених на одређено време због повећаног обима посла и лица ангажованих ван радног односа од 10% у односу на број запослених на неодређено време.

Средства за службена путовања у иностранство и даље ће се планирати за службена путовања у иностранство делегација и представника Покрајинске владе, у разделу Покрајинске владе. Изузетно, због примене програмског модела буџета, могуће је ове расходе планирати у оквиру корисника за реализацију пројеката, а нарочито уколико се ради о пројектима који се финансирају из донаторских средстава, те су и ова средства део одобреног буџета пројекта од стране донатора.

 Такође, средстава у оквиру економске класификације 423 – Услуге по уговору која су намењена за друга стална примања у смислу Закона о привременом уређивању основица за обрачун и исплату плата, односно зарада и других сталних примања код корисника јавних средстава, треба планирати у складу са овим Законом. Ово практично значи да, осим смањења планираних средстава за ове намене (због прописаног умањења) треба планирати и разлику између сталног примања пре умањења и сталног примања обрачунатог са умањењем, и планирати на економској класификацији 465 –Остале дотације и трансфери (ради омогућавање реализације обавезе из члана 7. наведеног Закона, односно преноса на прописани рачун јавних прихода Републике Србије).

**Препоручујемо да буџетски корисници у буџетској процедури преиспитају и потребу смањења других накнада за рад, које нису обухваћене Законом (уговори о делу, привремено повремени послови и др), због потребе фискалног прилагођавања.**

Са аспекта Закона о роковима измирења новчаних обавеза у комерцијалним трансакцијама, посебно је потребан крајње реалан приступ у планирању расхода из ове групе.

**СУБВЕНЦИЈЕ (група расхода економске класификације 45) и**

**НАБАВКА ФИНАНСИЈСКЕ ИМОВИНЕ (издаци из групе 62)**

У оквиру субвенција и тзв ''буџетских кредита'' (субвенција датих у форми кредита или набавке финансијске имовине) неопходно је преиспитати све програме по основу којих се додељују, имајући у виду да мере даље фискалне консолидације подразумевају рационално коришћење субвенција и буџетских кредита.

Приликом планирања средстава за субвенције и њихових намена посебно треба имати у виду прописе и **правила којима се уређује државна помоћ.**

Осим тога, према одредбама члана 61. **Закона о јавним предузећима** (''Сл.гласник РС'', број 15/2016) прописано је:

*''Јавно предузеће које користи или ће користити средства из буџета (субвенције, гаранције или друга средства) дужно је да за та средства предложи* ***посебан програм*** *(у даљем тексту: посебан програм).*

*Посебан програм садржи* ***намену и динамику коришћења средстава****.*

*Посебан програм се сматра донетим када на њега сагласност да Влада, надлежни орган аутономне покрајине или јединице локалне самоуправе. ''*

**ДОНАЦИЈЕ, ДОТАЦИЈЕ И ТРАНСФЕРИ (група расхода економске класификације 46)**

Упутством за припрему буџета локалне власти **нису предвиђена посебна правила у погледу планирања ове врсте расхода.**

Обзиром да се ово Упутство доноси у условима када још није утврђен предлог Закона о буџету Републике Србије за 2017. годину, висина средстава која се трансферно преносе буџету Аутономне покрајине Војводине из републичког буџета (за поверене послове, за расходе за запослене у установама образовања на територији АП Војводине), биће позната након што буде усвојен предлог републичког буџета за наредну буџетску годину, те ће и покрајинским буџетом бити планиран у висини опредељеној републичким буџетом.

Што се тиче **ненаменских трансфера јединицама локалне самоуправе**, Упутством за припрему буџета локалне власти наведено је да се иста планирају у истом износу који је опредељен Законом о буџету републике Србије за 2016. годину („Службени гласник РС'', број 103/15). Висина овог трансфера намењена јеидницама локалне самоуправе са територије Аутономне покрајине Војводине за 2016. годину износи **7.705.553.738 динара**.

**ОСТАЛИ РАСХОДИ (група расхода економске класификације 48)**

Остале расходе, такође треба планирати **у складу са рестриктивном политиком, која се спроводи у циљу одрживог нивоа дефицита**. Приликом планирања наведених расхода, треба имати у виду да се услед недовољног износа средстава на економској класификацији 483 – Новчане казне и пенали по решењу судова, иста повећава смањењем расхода планираних за друге намене, а што захтева да се прилагоди преузимање обавеза, како би се спречило стварање доцњи. С тим у вези, треба имати у виду одредбу члана 56. став 5. Закона о буџетском систему, по којој се принудна наплата која се односи на корисника буџетских средстава, може спровести до износа 50% укупног обима средстава који је опредељен том буџетском кориснику, на терет његових апропријација, а преко апропријације намењене за ову врсту расхода.

**Смернице за исказивање издатака за капиталне пројекте за 2017 - 2019.**

**Класа 5 - Издаци за нефинансијску имовину**

Набавке административне, канцеларијске опреме, аутомобила и осталих основних средстава за редован рад потребно је планирати уз максималне уштеде, тако да се само врше набавке средстава неопходних за рад.

Важно је да корисници не исказују као капиталне издатке текуће поправке и одржавање зграда, објеката и опреме, већ да расходе за те намене (за молерске, зидарске радове, поправке електронске и електричне опреме итд.) планирају на апропријацији економске класификације 425 – Текуће поправке и одржавање, док средства за капиталне пројекте треба планирати на контима групе 51 Основна средста, 52 Залихе и 54 Природна имовина.

***Капитални пројекти и њихов значај***

Капитални пројекти су пројекти изградње и капиталног одржавања зграда и грађевинских објеката инфраструктуре, укључујући услуге пројектног планирања које је саставни део пројекта, обезбеђивање земљишта за изградњу, као и пројекти који подразумевају улагања у опрему, машине и другу нефинансијску имовину, а у функцији су јавног интереса. Капиталним пројектима се увећава имовина путем изградње и капиталног одржавања грађевинских објеката инфраструктуре и улагања у опрему, машине и другу нефинансијску имовину.

Капиталним пројектом се поред изградње и капиталног одржавања зграда и грађевинских објеката инфраструктуре сматра и улaгaње у куповину зграда и објеката, као и другу нeфинaнсиjску имoвину чији је **век трајања, односно коришћења дужи од једне године**, независно од тога да ли је капитални пројекат исказан као посебан пројекат унутар програма или као издатак у оквиру одређене програмске активности у буџету. Капитални пројекат садржи све неопходне активности са потребним ресурсима које се планирају и реализују током целог пројектног циклуса у складу са јасно дефинисаним циљевима и резултатима пројекта, а у циљу постизања одрживе и дугорочне употребне вредности пројекта. Капитални пројекат мора прeдстaвљaти функциoнaлну цeлину са дугорочном (преко годину дана) употребном вредношћу по завршетку његове реализације. Kапитални пројекат **може бити заједнички пројекат** када се спроводи од стране два или више корисника буџетских средстава, јавних предузећа, односно других корисника јавних средстава, који својим споразумом уређују међусобне односе, односно права и обавезе у вези са реализацијом капиталног пројекта.

***Вишегодишње планирање капиталних пројеката***

Услед сложених и бројних процедура приликом планирања, припреме и реализације капиталних пројеката, њихово пројектовање и изградња могу по динамици реализације трајати више од годину дана, а самим тим углавном подразумевају вишегодишње издатке. **Кaпитaлни прojeкти утичу нa будућe буџете, штo зaхтeвa пaжљивo плaнирaњe.**

За реализацију капиталних пројеката потребни су релативно велики издаци у садашњости за које се очекује да ће генерисати корист, односно добит у годинама након реализације. Због свега наведеног важно је **планирати капиталне пројекте** **по годинама у оном износу који је остварив и одговаран са фискалне и економске тачке гледишта**.

У складу са Законом о буџетском систему **капитални издаци се исказују за три године** у општем делу буџета, **без обзира да ли се капитални пројекти уговарају фазно по годинама или корисник преузима обавезе по уговору који захтева плаћање у више година.**

Приликом вишегодишњег планирања капиталних пројеката корисници полазе од Прегледа капиталних пројеката планираних Покрајинском скупштинском одлуком о буџету Аутономне покрајине Војводине за 2016. годину, и то:

- за обавезе које се односе на капиталне издатке и захтевају плаћање у више година, а које су корисници у 2016. години преузели, дужни су да такву обавезу укључе у финансијски план у години у којој обавеза доспева у износу обавезе за ту годину и планирају по годинама у оквиру лимита на свом разделу;

- за капиталне пројекте за које нису преузете вишегодишње обавезе у 2016. години, корисници су у обавези да анализирају физичку и финансијску реализацију тих капиталних пројеката, у циљу ефикасније алокације средстава, као и да укључе капиталне издатке у финансијски план и планирају по годинама у оквиру лимита на свом разделу, за пројекте чија је даља реализација оправдана. На основу урађених анализа, корисници могу одустати од пројеката чија је даља реализација неоправдана;

-такође, корисници могу планирати издатке за нове капиталне пројекте у 2017. години и наредне две године.

**Предност** у планирању нових капиталних пројеката треба дати онима који имају **виши степен спремности за реализацију** (у смислу спремности пројектно техничке документације, неопходних дозвола, документацију спремну за спровођење поступка јавне набавке и сл.)

Поред издатака за вишегодишње пројекте, корисници су у обавези да, искажу и капиталне издатке за једногодишње пројекте, односно за пројекте чија реализација траје годину дана.

***Планирање издатака капиталног пројекта***

Ради ефикаснијег планирања и припреме, поступајући у складу са законским одредбама, корисници буџетских средстава дужни су да органу надлежном за послове финансија доставе планиране капиталне пројекте за буџетску и наредне две године, приказане у табели (Преглед капиталних пројеката Прилог 2 и Прилог 2а). У наведеним табелама, корисници су у обавези да искажу планиране издатке за капиталне пројекте по годинама који се односе на изградњу и капитално одржавање, по контима на трећем и четвртом нивоу, и то:

1) издатке за израду пројектно-техничке документације на конту 5114 (осим уколико је иста већ израђена);

2) издатке за експропријацију земљишта на конту 5411;

3) издатке за извођење радова на изградњи, односно извођење радова на капиталном одржавању на контима 5112 и 5113;

4) издатке за ангажовање стручног надзора на конту 5114 (осим уколико исти нису планирани од стране инвеститора или на неки други начин).

Корисници су обавезни да, поред издатака за вишегодишње капиталне пројекте, у Прилогу број 2, искажу и капиталне издатке за све једногодишње пројекте односно за пројекте чија реализација траје годину дана.

Корисници приликом попуњавања Прилога 2 (страница „списак“), најпре у наслову уносе назив буџетског корисника, затим у колони 2. називе капиталних пројеката који се уносе по приоритетима дефинисаним у колони 1, а које је рангирао корисник након оцене пројеката. Затим, у наставку се попуњавају колоне од 3 - 6. Након тога, уносе се подаци у Прилогу 2а (страница „по изворима и контима“) тако што се најпре у колони 2. наведеног прилога, из падајућег менија бира назив капиталног пројеката. За наведени изабрани пројекат попуњавају се остале колоне од 3 – 21, (осим колоне 5. која се аутоматски учитава). Након исправног уноса свих података у колонама у Прилогу 2а исти се аутоматски учитавају у страницу „списак“ и то у колонама од 7 - 13. Директни корисници буџетских средстава пројекте рангирају по приоритетима на основу свеобухватне процене потреба, који ће се утврдити на основу следећих критеријума: релевантности пројекта за остваривање стратешких циљева из надлежности буџетских корисника, односа трошкова и користи пројекта (укључујући нето садашњу вредност, интерну стопу рентабилности, периода повраћаја улагања, коефицијената трошкова и користи и др.), потенцијалних ризика за реализацију пројекта, ефеката пројекта на друштвени, економски, регионални и еколошки одрживи развој, с тим да приоритет у финансирању имају већ започети пројекти. У циљу унапређења планирања капиталних пројеката веома је значајна благовремена припрема пројеката која подразумева да пројекат пролази кроз фазе предлагања пројектне идеје, прединвестиционе фазе, фазе укључивања у буџет и инвестиционе фазе. За финансирање прединвестиционе фазе пројектног циклуса (израду претходне студије изводљивости, односно претходне студије оправданости са генералним пројектом, као и студије изводљивости, односно студије оправданости са идејним пројектом), директни корисници буџетских средстава планирају средства за израду инвестиционе документације за капиталне пројекте из своје надлежности у оквиру одређене програмске активности, односно у оквиру одређене позиције у финансијском плану у максималном износу 5% од укупно планираних средстава за капиталне инвестицијe, у циљу припреме нових капиталних пројекта. Уколико корисници који нису планирали средства за израду пројектно-техничке документације и за ангажовање стручног надзора, дужни су да наведу који субјект (институција, организација, јавно предузеће итд.) је обезбедио средства за те издатке и у ком износу или ће тај посао корисници обављати у оквиру свог редовног пословања.

Такође, на основу свеобухватне процене потреба, пројекте је потребно рангирати по приоритетима, у складу са усвојеним стратешким документима, водећи рачуна да приоритет у финансирању имају већ започети пројекти.

Корисници буџета достављају кратко образложење за сваки капитални пројекат за сваку годину посебно, и то са планираним роковима почетка и завршетка фазе припреме и фазе реализације.

Фаза припреме укључује активности на обезбеђивању земљишта, изради пројектно-техничке документације и прибављању неопходних дозвола и сагласности, односно активности неопходне за стварање услова за почетак реализације капиталног пројекта. Фаза припреме се завршава закључењем уговора, па је потребно укључити и законом прописане рокове за спровођење поступка јавне набавке.

Фаза реализације укључује активности након закључења уговора о радовима, односно набавци добара и услуга и активности у реализацији уговора, у складу са дефинисаним условима и роковима, динамичким плановима.

Потребно је укратко дати и технички опис пројекта (дужина пута, површина објекта, опрема, машине и сл.).

У складу са одредбом члана 54а Закона о буџетском систему, буџетски корисници су у обавези да у поступку припреме буџета, доставе органу надлежном за послове финансија **предлоге капиталних пројеката након спроведене оцене капиталних пројеката.**

Преглед капиталних пројеката треба да садржи све капиталне издатке, односно пројекте чија је вредност исказана финансијским планом на расходима економских класификација из класе 5 Издаци за нефинансијску имовину.

**ФИНАНСИЈСКА ПОМОЋ ЕВРОПСКЕ УНИЈЕ (ИПА I и ИПА II)**

**За планирање средстава финансијске помоћи ЕУ овим Упуством, у целини су преузете смернице из Упутства за припрему буџета локалне власти за 2017. годину:**

''Један од извора финансирања пројеката на локалном нивоу је и финансијска помоћ Европске уније, у оквиру спровођења помоћи према правилима инструмента претприступне помоћи (ИПА I и ИПА II), а у складу са Законом о потврђивању Оквирног споразума између Владе Републике Србије и Комисије Европских заједница (ИПА I), („Службени гласник РС – међународни уговори“, број 124/07) и Закона о потврђивању Оквирног споразума између Републике Србије и Европске комисије о правилима за спровођење финансијске помоћи Европске уније Републици Србији у оквиру инструмента за претприступну помоћ (ИПА II) (''Службени гласник РС – међународни уговори'' број 19/14).

На основу Финансијског споразума потписаног 6. јуна 2014. године, између Владе Републике Србије и Европске комисије, који се односи на Национални програм за Србију за 2013. годину у оквиру ИПА компоненте Помоћ у транзицији и изградња институција за реализацију годишњег Националног програма, за спровођење пројеката претприступне помоћи, неопходно је обезбедити одговарајући износ националног суфинансирања.

Директни корисници средстава буџета локалне власти, у случају када су крајњи корисници пројекта/секторског програма, дужни су да обезбеде износ националног суфинансирања, у складу са правилима уговарања и набавки која важе у Европској унији (тзв. ПРАГ правила[[11]](#footnote-11) ). Процедуру јавних набавки спроводи Тело за уговарање[[12]](#footnote-12) (Министарство финансија - Сектор за уговарање и финансирање програма из средстава ЕУ).

За сваки уговор у оквиру пројекта односно секторског програма предвиђа се суфинансирање у следећим пропорцијама[[13]](#footnote-13) : суфинансирање у износу од најмање 10% од укупне вредности буџета који се односи на техничку помоћ – уговори о услугама; суфинансирање у износу од најмање 15% од укупне вредности буџета који се односи на инвестиције (инфраструктурни радови и набавка опреме) – уговори о набавци и уговори о радовима; суфинансирање у износу од најмање 10% од укупне вредности уговора који се односе на „грант“ шеме без обзира да ли се активности односе на институционалну изградњу или инвестиције.

У моменту планирања финансијских средстава намењених за национално суфинансирање на локалном нивоу у оквиру одобрених пројеката и програма, потребно је поштовати следећа правила:

 • Корисници буџетских средстава одговорни су за правилно планирање, у складу са предвиђеном динамиком спровођења, износа расхода и/или издатака за финансирање учешћа Републике Србије у спровођењу финансијске помоћи ЕУ[[14]](#footnote-14) ;

• Буџетски корисници, који не испланирају довољан износ средстава за финансирање учешћа Републике Србије у спровођењу финансијске помоћи ЕУ, морају да изврше преусмеравање средстава са других својих апропријација и/или програма[[15]](#footnote-15) ;.

• Средства планирана за финансирање учешћа Републике Србије у спровођењу финансијске помоћи ЕУ не могу се користити у друге сврхе;

• Имајући у виду да је реализација годишњег ИПА програма вишегодишња и да се не подудара са националном буџетском годином, потребно је распоредити опредељена средства из једне године буџета ЕУ у неколико година буџета Републике Србије у складу са Планом јавних набавки[[16]](#footnote-16) и уговором дефинисаном динамиком спровођења[[17]](#footnote-17) ;

• Буџетски корисници расходе и/или издатке планирају у оквиру шифре пројеката/секторског програма за које је предвиђено финансирање из извора 01 – општи приход буџета (за део којим се финансира национално учешће – суфинансирање).

 • Приликом планирања средстава за суфинансирање не треба у предлогу финансијских планова урачунавати трошкове ПДВ[[18]](#footnote-18).

• У складу са Оквирним споразумом[[19]](#footnote-19) и Оквирним споразумом за ИПА II[[20]](#footnote-20), Република Србија мора да обезбеди средства за надокнаду нерегуларно утрошених средстава (као последицу неправилности или превара), у случају када није могуће наплатити настале дугове, па у складу са наведеним, буџетски корисници планирају и расходе и/или издатке на име покрића надокнаде нерегуларно утрошених средстава. Износ на име покрића надокнаде нерегуларно утрошених средстава се процењује на 1% укупне планиране годишње реализације пројекта/секторског програма на економској класификацији 485 - Накнада штете за повреде или штету нанету од стране државних органа, у оквиру шифре пројекта/секторског програма. Буџетски корисници планирају средства за ове намене пропорционално свом учешћу у годишњој реализацији пројекта/секторског програма.

У складу са Финансијским споразумом који се односи на Национални програм за Србију за 2013. годину у оквиру ИПА компоненте Помоћ у транзицији и изградња институција, као и у складу са Планом јавних набавки Сектора за уговарање и финансирање програма из средстава ЕУ, Министарства финансија и уговором дефинисаном динамиком спровођења, буџетски корисници локалне власти у обавези су да обезбеде средства националног суфинансирања.“

**Посебна напомена:** Уколико више директних корисника учествује у реализацији заједничког пројекта, у табели која је у Прилогу 4. овог Упутства, у делу који се односи на укупну вредност пројекта за цео период, сви корисници могу унети укупну уговорену вредност, уколико споразумом или уговором иста није разграничена по учесницима. Остале податке у овој табели ( везано за процену реализације, учешће и рефундацију) директни буџетски корисници уносе у делу у ком у пројекту учествују.

**II ОПИС ПЛАНИРАНЕ ПОЛИТИКЕ АУТОНОМНЕ ПОКРАЈИНЕ ВОЈВОДИНЕ ЗА 2017. ГОДИНУ**

Скупштина Аутономне покрајине Војводине донела је Програм развоја АП Војводине 2014-2020. године са Акционим планом за реализацију приоритета програма развоја АП Војводине 2014-2020. године[[21]](#footnote-21) .

Овај документ, али и друга усвојена стратешка, планска и програмска документа која се спроводе у средњорочном периоду представљају основ за успостављање везе између стратешког планирања и програмског буџета, те их у складу са датим обимом средстава треба имати у виду приликом имплементације у програмску структуру буџетског корисника.

***III ПРОЈЕКЦИЈА ПРИХОДА, ПРИМАЊА И ПРЕНЕТИХ СРЕДСТАВА БУЏЕТА АПВ ЗА 2017. ГОДИНУ***

|  |  |  |  |
| --- | --- | --- | --- |
| **РЕД.БР.** | **ВРСТА ПРИХОДА/ПРИМАЊА** | **ИЗНОС** | **ИЗВОР ФИНАНСИРАЊА** |
| **1** | ***2*** | ***3*** | ***4*** |
| **1.** | ***УСТУПЉЕНИ ПОРЕСКИ ПРИХОДИ***  | ***11.716.000.000,00***  | ***01 00*** |
| 1.1. | Порез на зараде | 5.200.000.000,00  | 01 00 |
| 1.2. | Порез на добит  | 6.500.000.000,00  | 01 00 |
| 1.3. | *Накнада за коришћење рибарских подручја*  | *16.000.000,00* | *01 00* |
| **2.**  | ***НЕПОРЕСКИ И ДРУГИ ПРИХОДИ***  | ***674.000.000,00*** | ***01 00***  |
| ***I***  | ***ПРИХОДИ ИЗ БУЏЕТА (1+2)***  | ***12.390.000.000,00*** | ***01 00***  |
| ***3.1.*** | Приходи од накнада у области пољопривреде (водопривредне накнаде, накнаде у области шумарства, ловства и издавања пољопривредног земљишта)  | 5.908.000.000,00 | 01 02 |
| ***3.2.***  | Вишак прихода над расходима Републичке агенције за телекомуникације  |  50.000.000,00 | *01 02* |
| ***II***  | ***ПРИХОДИ ИЗ БУЏЕТА -* Приходи из буџета –накнаде и други приходи по посебним законима** ***(3.1 +3.2)***  | ***5.958.000.000,00*** | ***01 02*** |
|  ***III*** | ***ПРИХОДИ ИЗ БУЏЕТА-*** камате и други приходи по основу наплаћених потраживања Фонда за развој Аутономне покрајине Војводине и других потраживања по датим кредитима | ***15.000.000,00*** | ***01 12*** |
| ***IV*** | **Трансфери од других нивоа власти** – наменски и ненаменски трансфери из републичког буџета јединицама локалне самоуправе | **7.705.553.738**  | ***07 08*** |
| ***V*** | **Трансфери од других нивоа власти** – наменски капитални трансфери из буџета Републике Србије  | ***1.500.000.000,00*** | ***07 09*** |
| ***VI*** | ***ПРИМАЊА ОД ДОМАЋИХ ЗАДУЖИВАЊА***  | ***2.400.000.000,00*** | ***10 00*** |
| ***VII*** | **Примања од отплате датих кредита и продаје финансијске имовине**-примања од наплаћених потраживања Фонда за развој Аутономне покрајине Војводине и других потраживања, а по основу отплате главнице дуга по датим кредитима  | ***161.000.000,00*** | ***12 05*** |
| ***VIII*** | **Нераспоређени вишак прихода из ранијих година** (процењени износ оставрења прихода у 2016. години који ће бити пренет у 2017. годину, а за који буџетски корисници неће преузети обавезе)  | ***400.000.000,00*** | ***13 00*** |
| ***IX***  | **Нераспоређени вишак прихода из ранијих година**- накнаде и други приходи остварени по посебним законима (процена преноса)  | ***1.534.478.350,74*** | ***13 02***  |
|  | **УКУПНО I до IX** | ***32.064.032.088,74***  |  |

Важне напомене:

1. процена прихода и примања буџета АПВ за 2017. годину биће ревидирана са, у међувремену измењеним пројекцијама, а на бази Фискалне стратегије која ће бити донета за средњорочни период 2017-2019, као и са изворима финансирања који буду утврђени за буџет Војводине, републичким буџетом за 2017. годину;
2. прооцена уступљених прихода буџета АП Војводине за 2017. годину извршена је бази садашње стопе припадности буџету АП Војводине прихода од пореза на зараде и пореза на добит оставрених на територији АП Војводине, утврђених Законом о буџету Републике Србије за 2016. годину;
3. пројекција непореских прихода и других прихода и примања извршена је на бази остварења у првих девет месеци ове године;
4. трансфери из републичког буџета за капиталне пројекте на територији АП Војводине и ненаменски трансфери за ЈЛС на територији АП Војводине пројектовани су у износима наведеним Упутством за припрему буџета Републике Србије за 2017. годину и пројекција за 2018. и 2019. годину;
5. Приходи од накнада утврђених посебним законима и процена преноса средстава остварених од ових накнада планира се у износу пројектованом од покрајинских органа у чијем је делокругу праћење области у којима се исте остварују;

 6. Приходи и примања по основу наплате дуговања по раније одобреним кредитима, планирани су

 према процени Развојног фонда АП Војводине, коме су поверени послови праћења и наплате

 потраживања по кредитима;

 7. ова процена не садржи:

- трансферна средства за поверене послове, трансферна средства за плате запослених у установама образовања на територији АП Војводине, донаторска средстава и приходе по основу употребе јавних средстава, односно сопствене приходе , а које процењују корисници који планирају да их остваре на основу закона

* пројекцију средстава, за која директни буџетски корисници извесно процене пренос у наредну

 буџетску годину, а која ће остати неутрошена у 2016. години по основу преузетих обавеза чија

 динамика плаћања се очекује у 2017. години;

IV ОБИМ-ОКВИР СРЕДСТАВА КОЈИ МОЖЕ ДА САДРЖИ ПРЕДЛОГ ФИНАНСИЈСКОГ ПЛАНА ДИРЕКТНОГ КОРИСНИКА БУЏЕТА АУТОНОМНЕ ПОКРАЈИНЕ ВОЈВОДИНЕ ЗА 2017. ГОДИНУ, СА ПРОЈЕКЦИЈАМА ЗА 2018. И 2019. ГОДИНУ

Лимити укупних расхода по годинама за трогодишњи период, на неки начин представљају основ за увођење средњорочног оквира расхода који треба да повећају предвидивост јавних финансија за буџетске кориснике и створе одређену препреку за њихову експанзију.

Међутим, за буџетске кориснике Аутономне покрајине Војводине, као и у припреми покрајинског буџета за 2016. годину, овим упутством се не могу дефинисати лимити укупних расхода и издатака за средњорочни период 2017. до 2019. године, као унапред одређен оквир јавне потрошње по буџетским корисницима из неколико разлога.

Финансијско разграничење преноса надлежности са Републике на Покрајину по Закону о надлежностима Аутономне покрајине Војводине (''Службени гласник РС'', број 99/09 и 67/2012-одлука УС) још није завршено, нити је донет посебан закон којим треба да се утврде и дефинишу извори финансирања расхода Покрајине. Према томе, оно од чега је једино у овом моменту могуће поћи у припреми буџета за следећу годину, укратко има полазиште у:

1. пројекцији остварења изворних и уступљених прихода на досадашњи начин, односно процена припрадности дела прихода од пореза[[22]](#footnote-22) обвезника чије је седиште односно пребивалиште на територији АП Војводине, а која може бити засновано само на стопама припадности ових прихода у висини која је претходних година утврђивана Законом о буџету Републике Србије[[23]](#footnote-23);

2. реалној пројекцији остварења непореских прихода из употребе јавних средстава, прихода које корисници остварују по посебним законима, као и прихода чија је намена утврђена посебним законима , донација које процењују буџетски корисници;

 Имајући у виду наведено, Табела 1. садржи обим средстава по корисницима покрајинског буџета пројектован за 2017. и наредне две буџетске године, само из извора финансирања 01 00 Приходи из буџета (пројекција за наредне две године утврђена на истом нивоу као и за 2017. годину).

Табела 1. Обим средстава који може да садржи предлог финансијског плана директног корисника средстава буџета Аутономне Покрајине Војводине за 2017. годину са пројекцијом за 2018. и 2019. годину из извора финансирања 01 00 Приходи из буџета

*-у динарима-*

|  |  |  |  |  |
| --- | --- | --- | --- | --- |
| **Раздео** | **НАЗИВ ДИРЕКТНОГ БУЏЕТСКОГ КОРИСНИКА**  | **2017** | **2018** | **2019** |
| 1. | Скупштина Аутономне покрајине Војводине  | 305.009.000,00 | 305.009.000,00 | 305.009.000,00 |
| 2. | Служба Скупштине Аутономне покрајине Војводине  | 110.783.000,00 | 110.783.000,00 | 110.783.000,00 |
| 3. | Покрајинска влада  | 27.948.000,00 | 27.948.000,00 | 27.948.000,00 |
| 4. | Секретаријат Покрајинске владе  | 84.822.000,00 | 84.822.000,00 | 84.822.000,00 |
| 5. | Покрајински секретаријат за пољопривреду, водопривреду и шумарство | 136.377.000,00 | 136.377.000,00 | 136.377.000,00 |
| 6. | Покрајински секретаријат за културу, јавно информисање и односе с верским заједницама  | 1.775.147.000,00 | 1.775.147.000,00 | 1.775.147.000,00 |
| 7. | Покрајински секретаријат за здравство  | 377.108.000,00 | 377.108.000,00 | 377.108.000,00 |
| 8. | Покрајински секретаријат за финансије  | 1.295.710.000,00 | 1.795.710.000,00 | 1.795.710.000,00 |
| 9.  | Покрајински секретаријат за образовање, прописе, управу и националне мањине-националне заједнице  | 636.628.000,00 | 636.628.000,00 | 636.628.000,00 |
| 10. | Покрајински секретаријат за регионални развој, међурегионалну сарадњу и локалну самоуправу  | 247.427.000,00 | 247.427.000,00 | 247.427.000,00 |
| 11. | Покрајински секретаријат за урбанизам и заштиту животне средине  | 401.061.000,00 | 401.061.000,00 | 401.061.000,00 |
| 12. | Покрајински секретаријат за високо образовање и научноистраживачку делатност  | 624.300.000,00 | 624.300.000,00 | 624.300.000,00 |
| 13. | Покрајински секретаријат за енергетику, грађевинсрство и саобраћај  | 394.104.000,00 | 394.104.000,00 | 394.104.000,00 |
| 14. | Покрајински секретаријат за спорт и омладину  | 368.284.000,00 | 368.284.000,00 | 368.284.000,00 |
| 15. | Покрајински секретаријат за привреду и туризам  | 693.506.000,00 | 693.506.000,00 | 693.506.000,00 |
| 16. | Управа за заједничке послове покрајинских органа  | 941.949.000,00 | 941.949.000,00 | 941.949.000,00 |
| 17. | Служба за реализацију програма развоја Аутономне покрајине Војводине  | 125.647.000,00 | 125.647.000,00 | 125.647.000,00 |
| 18. | Служба за управљање људским ресурсима  | 19.951.000,00 | 19.951.000,00 | 19.951.000,00 |
| 19. | Дирекција за робне резерве Аутономне покрајине Војводине  | 114.029.000,00 | 114.029.000,00 | 114.029.000,00 |
| 20. | Покрајински заштитник грађана-омбудсман  | 42.200.000,00 | 42.200.000,00 | 42.200.000,00 |
| 21. | Правобранилаштво Аутономне покрајине Војводине  | 26.689.000,00 | 26.689.000,00 | 26.689.000,00 |
| 22. | Служба за интерну ревизију корисника буџетских средстава Аутономне покрајине Војводине  | 14.927.000,00 | 14.927.000,00 | 14.927.000,00 |
| 23. | Управа за имовину Аутономне покрајине Војводине  | 53.076.000,00 | 53.076.000,00 | 53.076.000,00 |
| 24.  | Управа за капитална улагања Аутономне покрајине Војводине  | 2.575.118.000,00 | 2.075.118.000,00 | 2.075.118.000,00 |
| 25.  | Покрајински секретаријат за социјалну политику, демографију и равноправност полова  | 998.200.000,00  | 998.200.000,00  | 998.200.000,00  |
|  | **УКУПНО:** | **12.390.000.000,00** | **12.390.000.000,00** | **12.390.000.000,00** |

Табела 1а. Обим средстава који може да садржи предлог финансијског плана директног корисника средстава буџета Аутономне Покрајине Војводине за 2017. годину са пројекцијом за 2018. и 2019. годину из извора финансирања:

*-у динарима-*

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Раздео** | **НАЗИВ ДИРЕКТНОГ БУЏЕТСКОГ КОРИСНИКА** | **Извор фин.****01 02** |  | **Извор фин.****01 12** | **Извор фин.****07 08** | **Извор фин.****07 09** | **Извор фин.****10 00** | **Извор фин.****12 05** | **Извор фин.****13 00** | **Извор фин.****13 02** |
| 5. | Покрајински секретаријат за пољопривреду, водопривреду и шумарство |  **5.908.000.000,00** |  |  |  |  |  |  |  | **1.531.855.085,74** |
| 8. | Покрајински секретаријат за финансије  |  |  |  | **7.705.553.738,00** |  | **2.400.000.000,00** |  | **400.000.000,00** |  |
| 11. | Покрајински секретаријат за урбанизам и заштиту животне средине  |  |  |  |  |  |  |  |  | **2.623.265,00** |
| 15. | Покрајински секретаријат за привреду и туризам  | **50.000.000,00** |  |  |  |  |  |  |  |  |
| 24.  | Управа за капитална улагања Аутономне покрајине Војводине  |  |  |  |  | **1.500.000.000,00** |  | **161.000.000,00** | **0,00** |  |
|  | **УКУПНО:** | **5.958.000.000,00** |  |  | **7.705.553.738,00** | **1.500.000.000,00** | **2.400.000.000,00** | **161.000.000,00** | **400.000.000,00** | **1.534.478.350,74** |

Важне напомене:

1. Обзиром да, осим за део прихода и примања који овим Упутством није укључен у обим, односно до ревидирања овог Упутства, нема простора за увећање лимита, у поступку израде Нацрта одлуке о буџету АПВ за 2017. годину свако повећање лимита једног буџетског корисника значило би смањење лимита код других буџетских корисника. Уколико буџетски корисници имају потребу за додатним средствима, преко утврђеног лимита, уз аргументацију потребе, могу дати и предлог смањења средстава код других буџетских корисника. У систем БисТрезор предлог финансијског плана може бити унет само до нивоа утврђеног лимита, осим у делу пренетих средстава које корисник процењује са сигурношћу и извесношћу преноса и искључиво за обавезе ореузете у овој години које треба да се реализују у 2017. години;

2. Измену обима средстава из Табеле 1. у току припреме буџета корисници могу, односно потребно је да коригују у случају да у току припреме финансијског плана, дође до статусних промена, односно до промене обима надлежности, односно овлашћења. У овим случајевима, неопходно је да корисник у оквиру кога се обим овлашћења смањује, достави кориснику који преузима надлежности и овлашћења и део средстава који је садржан у обиму средстава тог корисника предвиђеном Табелом 1. као и друге потребне елементе за израду финансијског плана за 2017. годину.

Дакле, императив је да из оквира средстава утврђеног у Табели 1, корисници предлогом финансијског плана утврде распоред за законске обавезе (расходе за запослене, режијске и друге трошкове потребне за несметан рад, законске обавезе и реализацију јавних политика највишег ранга приоритета у погледу очекиваних ефеката постављених циљева). Изузетно, евентуалне додатне захтеве, преко утврђеног лимита корисници не достављају уносом података у апликацију за припрему буџета БисТрезор, већ посебним захтевом, којим аргументују додатне потребе рангирањем према важности (одређивањем највишег приоритета ознаком 1. итд).

V СМЕРНИЦЕ ЗА ПРИПРЕМУ СРЕДЊОРОЧНИХ ПЛАНОВА

Према дефиницијама Закона о буџетском систему, *средњорочни план је свеобухватни план буџетског корисника који садржи детаљну разраду програма, пројеката и програмских активности за буџетску годину са пројекцијама за наредне две године, према средњорочним циљевима и приоритетима, који служе као основа за израду образложења финансијског плана тог корисника и израђује се у складу са упутством за припрему буџета*. Програмска структура корисника буџетских средстава, дефинише индикаторе остварења циљева за трогодишњи период, и на тај начин интегрише средњорочне циљеве који су дефинисани стратешким и другим планским документима из надлежности буџетског корисника.

У члану 112. наведеног Закона наведено је: *''Одредбе овог закона, у делу који се односи на припрему средњорочних планова, примењују се у поступку припреме и доношења закона о буџету Републике Србије за сва министарства за 2011. годину, а поступним увођењем за остале кориснике буџетских средстава.''*

У тачки IV овог Упутства наведене су околности које отежавају реалност дефинисања оквира средстава за средњорочни период, који би требао да представља унапред одређен оквир јавне потрошње. Имајући у виду наведено, начело фискалне одговорности намеће у том смислу опрез.

Према томе, основна смерница за средњорочно утврђивање циљева који се имплементирају кроз програмски модел буџета дефинисањем трогодишњих мерљивих индикатора, налаже крајње опрезан, приступ, руковођен детаљним анализама и пројекцијама које се морају заснивати и на пажљивом сагледавању и дефинисању ризика, а како би обавезе које преузимају буџетски корисници биле преузете уз највиши степен фискалне одговорности.

VI ПОСТУПАК, САДРЖИНА И ДИНАМИКА ПРИПРЕМЕ

 ФИНАНСИЈСКИХ ПЛАНОВА ДИРЕКТНИХ КОРИСНИКА БУЏЕТСКИХ СРЕДСТАВА АУТОНОМНЕ ПОКРАЈИНЕ ВОЈВОДИНЕ ЗА 2017. ГОДИНУ

**А) ПОСТУПАК И ДИНАМИКА ПРИПРЕМЕ**

Поступак припреме финансијских планова директних буџетских корисника Аутономне покрајине Војводине, одвија се у две фазе:

**Прва – припремна фаза**, односи се на **припрему, односно ревидирање предлога програмске структуре и информација (елемената) исте, а пре свега у смислу усклађивања показатеља (индикатора) у складу са средствима која је могуће планирати за оставривање циљева, а у складу са утврђеним оквиром (лимитом) средстава према овом Упутству**. Директни корисници, путем апликације БисТрезор, а која је доступна, дефинишу предлог програмске структуре и најкасније **до 29. новембра 2016. године**, достављају Покрајинском секретаријату за финансије на одобравање, односно евидентирање у централни регистар програма, програмских акативности и пројеката. Уз програмску структуру корисник доставља и копију решења којим је утврђен састав радне групе за дефинисање програмске структуре и дефинисање родне компоненте буџета. Покрајински секретаријат за финансије, најкасније до 30. новембра 2016. године одобрава програмску структуру, односно доставља примедбе кориснику ради исправке. Након одобравања предложене програмске структуре директних буџетских корисника од стране Покрајинског секретаријата за финансије директним буџетским корисницима ће бити омогућен унос средстава која планирају за реализацију одобрених програма, програмских активности и пројеката, у складу са обимом средстава утврђеним овим Упутством, а што представља другу фазу припреме финансијског плана корисника за 2017. годину.

***Директни* корисник буџетских средстава** **одговоран је за благовремено достављање Упутства са табелама *индиректним* корисницима буџетских средстава у његовој надлежности, као и за прикупљање финансијских планова *индиректних* корисника буџетских средстава и њихово обједињавање (консолидацију)**. Предлог финансијског плана ***директног*** буџетског корисника доставити Покрајинском секретаријату за финансије **најкасније до 02. децембра 2016. године**.

**Б) САДРЖИНА ФИНАНСИЈСКОГ ПЛАНА**

**Финансијски план корисника састоји се из три дела, а то су:**

**1. Распоред средстава по буџетским класификацијама** (из свих извора финансирања), а који се генерише путем програмске апликације БисТрезор;

**2. Елементи и садржај програмске структуре** (којим су дефинисани програми, програмске активности и пројекти, опис, сврха, правни основ, циљеви, индикатори (показатељи) и извори верификације) **генерисани путем програмске апликације БисТрезор и**

**3. Образложење које се формира у word формату, а којим се обухвата:**

* **Профил директног корисника буџетских средстава** (Кратак опис директног корисника буџетских средстава и организациона шема у смислу организационих јединица и индиректних корисника буџетских средстава );
* **Образложење по планираним, програмима, програмским активностима и пројектима, у смислу ближег дефинисања планиране реализације. Овим образложењем не треба наводити елементе који су већ дати приликом дефинисања програмске сктруктуре, већ само одреднице битне за спровођење (на пример: начин и поступак по коме ће активност бити реализована и сл.), уз кратка образложења планираних намена (по економским класификацијама на четвороцифреном нивоу) и обавезно навођење начина и методологије по којој је извршена процена потребних средстава.**

Дакле, образложење по свом садржају, уз друге елементе значајне за планирање у сваком појединачном случају, треба приказати и табелом која садржи следеће елементе:

|  |  |  |  |
| --- | --- | --- | --- |
| НАМЕНА | ПРЕДЛОЖЕНИ ИЗНОС | МЕТОДОЛОГИЈА ПРОЦЕНЕ ПРЕДЛОЖЕНОГ ИЗНОСА (начин утврђивања) | ПЛАНИРАНИ НАЧИН РЕАЛИЗАЦИЈЕ |

* **Табеле планиране масе средстава за плате запослених и планираног броја запослених -Прилог 1**
* **Табеле капиталних пројеката за период 2017-2019 -Прилог 2**
* **Табеле Подаци о комисијама и другим сталним и привременим радним телима и Подаци о уговорима –Прилог 3**
* **Род**н**у анализу расхода и издатака (на начин приказан у одељку VII овог Упутства)**
* **Преглед планираних расхода који имају капитални карактер (према табели у прилогу) –Прилог 4.**
* **Преглед броја и структуре запослених по корисницима јавних средстава -Прилог 4 и**
* **Преглед структуре планираних средстава на економској класификацији 465 –Остале дотације и трансфери –Прилог 4.**
* **Преглед**  **очекиваних средстава развојне помоћи Европске уније** и **средстава за суфинансирање развојних програма финансираних из средстава развојне помоћи Европске уније** према табели која се налази у **прилогу** овог Упутства. У образложењу планираних средстава развојне помоћи Европске уније обавезно навести правни основ (уговор, споразум и сл). Уколико се развојна помоћа ЕУ реализује по моделу предфинансирања, потребо је навести **очекиване износе рефундације предфинансираних средстава** по годинама у динарима и еурима **(за 1 ЕУР узети процењену вредност 125 динара)-Прилог 4.**
* **Пројекција прихода, примања и пренетих средстава-Прилог 4**

**VII НАЧИН ИСКАЗИВАЊА РОДНЕ АНАЛИЗЕ БУЏЕТА[[24]](#footnote-24)**

Извештај о укључености родне компоненте буџета биће генерисан из апликације БисТрезор за елементе програмске структуре за које је изабрана опција: ''ПРИМЕЊЕН РОБ''.

По хронолошком редоследу приказаном у извештају из става 1. образложење родне анализе потребно је сачинити према следећим елементима:

|  |  |  |  |
| --- | --- | --- | --- |
| **ПРОГРАМ/****ПРОГРАМСКА АКТИВНОСТ/****ПРОЈЕКАТ** | **НАЧИН НА КОЈИ ЈЕ УКЉУЧЕНА РОДНА ПЕРСПЕКТИВА****Изабрати (уписати) једну од следећих опција:**1. Диференциљање циљева и индикатора тако да се експлицитно односе на жене и на мушкарце(у оквиру циљне групе програма)2. Постављање посебног циља за жене или за мушкарце ради смањења неравноправности3. Експлицитно узимање у обзир питање рода и родно осетљивог приступа | **СТЕПЕН ДОСТУПНОСТИ ПОДАТАКА ЗА РОДНУ АНАЛИЗУ****Изабрати (уписати) једну од следећих опција:**1 извор доступних података и/или 2. планирани начин прикупљања података и динамика (рокови) за формирање (успостављање) родне статистике | **ОБРАЗЛОЖЕЊЕ (ОЦЕНА) ОПРАВДАНОСТИ ПЛАНИРАЊА СРЕДСТАВА ЗА СМАЊЕЊЕ УОЧЕНИХ РОДНИХ НЕЈЕДНАКОСТИ** |

**Примери:**

1. **Постављање посебног циља за жене или мушкарце са циљем смањења неравноправности**

 Ово решење је пожељно тамо где се планира посебна, афирмативна мера, која за циљ има смањење или уклањање неравноправног положаја одређене групе. Пример овакве, циљане интервенције могао би да се нађе у програмима за развој женског предузетништва, циљаним субвенцијама у пољопривреди на секторе у којима су жене заступљеније, нпр. повртарство, или укључивању жена у ИКТ, тј. тамо где се издвајају наменска средства која су усмерена на одређену групу за коју постоје докази да је мање заступљена, у горем положају, или се суочава са додатним баријерама у приступу.

 Табела 1: Пример 1

|  |  |
| --- | --- |
| Циљ 1 | Повећати заступљеност жена уписаних на СТЕМ смерове |
| Индикатор 1. | Назив: Стопа жена уписаних на СТЕМ смерове | Базна вред. | 2017 | 2018 | 2019 |
| Коментар: |  |  |  |  |
| Индикатор 2. | Назив: Стопа мушкараца уписаних на СТЕМ смерове | Базна вред. | 2017 | 2018 | 2019 |
| Коментар: |  |  |  |  |

Табела 2: Пример 2

|  |  |
| --- | --- |
| Циљ 1 | Повећати заступљеност мушкараца који користе одсуство ради бриге о деци  |
| Индикатор 1. | Назив: Стопа мушкараца који користе одсуство ради бриге о деци | Базна вред. | 2017 | 2018 | 2019 |
| Коментар: |  |  |  |  |
| Индикатор 2. | Назив: Стопа жена које користе одсуство ради бриге о деци | Базна вред. | 2017 | 2018 | 2019 |
| Коментар: |  |  |  |  |

1. **Узимање у обзир питања рода**

 Узимање у обзир питања рода тамо где, на основу постојећих анализа, већ имамо доказе о томе да је неопходно да се пажња усмери на родне аспекте проблема који решавамо. Нпр, питање безбедности у саобраћају има веома изражену родну димензију која се често игнорише, као и спречавање ширења ХИВ/АИДС-а или рака грлића материце.

Табела 3: Пример 3

|  |  |
| --- | --- |
| Циљ 1 | Развити родно осетљив приступ безбедности у саобраћају |
| Индикатор 1. | Назив: Број студија о родним аспектима безбедности у саобраћају | Базна вред. | 2017 | 2018 | 2019 |
| Коментар:  |  |  |  |  |
| Индикатор 2. | Назив: Број родно остељивих мера у Годишњем плану безбедности | Базна вред. | 2017 | 2018 | 2019 |
| Коментар:  |  |  |  |  |

1. **Диференцирање циљева и индикатора тако да се експлицитно односе на жене и мушкарце**

 Где год се циљ односи на лица, грађане или запослене, интервенција подразумева експлицитно навођење чињенице да се циљ заправо односи на мушкарце и жене, грађанке и грађане, девојчице и дечаке и сл.

 У том случају индикатори треба да буду разложени по полу и другим релевантним демографским карактеристикама које су битне за родну анализу или анализу ефеката политика уопште. Напомена: добра је пракса да се паралелно изражава и апсолутна вредност (број) уз проценат, тамо где је јединица мере иначе изражена у %.

Табела 4: Пример 4

|  |  |
| --- | --- |
| Циљ 1 | Повећати запосленост незапослених жена и мушкараца кроз укључивање у мере активне политике запошљавања |
| Индикатор 1. | Назив: Стопа запослености жена | Базна вред. | 2017 | 2018 | 2019 |
| Коментар: |  |  |  |  |
| Индикатор 2. | Назив: Стопа запослености мушкараца | Базна вред. | 2017 | 2018 | 2019 |
| Коментар: |  |  |  |  |

Родно сензитивни индикатори треба да ‘самере’ циљ, односно да мере све његове битне димензије. За то је потребно више од једног индикатора. Дозвољено је највише три. Где год је могуће, родно сензитивни индикатори треба да прате суштинску промену која води ка жељеном циљу који доприноси родној равноправности. Ако то није могуће, мерити утицај програма на жене и на мушкарце. У најмање пожељној варијанти, индикатори ће мерити обухват жена и мушкараца програмом.

Осим наведеног, у овом делу потребно је **навести** и програме, програмске активности/пројекте ко и у 2017. години нису родно буџетирани (односно нису у Плану РОБ-а), а за које су **индикатори који се односе на лица родно разврстани.**

|  |  |  |
| --- | --- | --- |
| **ПРОГРАМ/ПРОГРАМСКА АКТИВНОСТ/****ПРОЈЕКАТ** | **НАЗИВ РОДНО РАЗВРСТАНОГ ИНДИКАТОРА** | **РОДНА АНАЛИЗА**Изабрати (уписати) једну од следећих опција:1. постоји спроведена анализа (навести опис) 2. не постоји родна анализа-навести податке који ће се прикупљати ради основе за креирање родно осетљиве политике  |

**ИНФОРМАЦИЈЕ О ДОСТАВЉАЊУ**

* Све табеле финансијског плана морају се доставити у штампаном облику и електронски путем за то предвиђене апликације. **Штампане табеле морају бити оверене печатом и потписане од стране старешине, односно овлашћеног лица директног корисника буџетских средстава**, а предлог скупштинског буџета Покрајинском секретаријату за финансије доставља се на начин предвиђен одредбама Покрајинске скупштинске одлуке о Скупштини Аутономне Покрајине Војводине (''Службени лист АПВ'', број 28/2014);
* Ради једнообразног планирања, Покрајински секретаријат за финансије припремио је и посебне помоћне табеле за израчунавање средстава потребних за планирање расхода за запослене (група 41) које су послате у електронском облику путем електронске поште.

Напомињемо да су наведене табеле прилагођене за попуњавање података за запослене код директног корисника буџетских средстава, те је неопходно, да директни корисници припреме индиректним корисницима одговарајуће упутство за планирање ових врста расхода;

* Упутство се доставља у штампаном и електронском облику, а **попуњене табеле креиране табеле достављене у прилозима овог Упутства**, осим **у штампаном** облику овереном од стране овлашћеног лица потребно је доставити и на е-маил адресу: ivan.majoros@vojvodina.gov.rs и ljiljana.sredojev@vojvodina.gov.rs
* oбразложење родне анализе расхода и издатака (на начин приказан у одељку VII овог Упутства) осим на е-маил адресе наведене у претходној тачки, доставити у штампаном облику Покрајинском секретаријату за социјалну политику, демографију и равноправност полова и путем електронске поште на адресу: marina.iles@vojvodina.gov.rs
* Контакт особа за консултације у вези са уносом података у апликацију BisTrezor je Иван Мајорош (487-42-95) и Павел Лабатх (487-42-66)

Упутство са прилозима који чине његов саставни део објављује се на интернет страници Покрајинског секретаријата за финансије.

На интернет страници објављују се и следећа документа, у смислу начелних упутстава за родну анализу:

- [Критеријуми за процену доприноса РОБ циљева РР и класификацију програма у односу на питања родне равноправности](http://www.psf.vojvodina.gov.rs/wp-content/uploads/2016/07/Handout_1_Kriterijumi.pdf)

-[Циљеви Националног акционог плана за родну равноправност 2016-2020](http://www.psf.vojvodina.gov.rs/wp-content/uploads/2016/07/Handout_3_Ciljevi_NAP.pdf)
-[Кључ за тумачење резултата самопроцене буџетских корисника на основу Критеријума за процену доприноса РОБ циљева РР и класификацију програма у односу на питања родне равноправности](http://www.psf.vojvodina.gov.rs/wp-content/uploads/2016/07/Kljuc.pdf)

Број: 102-400-19/2016-01/11

Нови Сад, 24. новембар 2016. године

|  |
| --- |
|  **ПОКРАЈИНСКА СЕКРЕТАРКА**  |
|  **Смиљка Јовановић**  |

1. www.mfin.gov.rs [↑](#footnote-ref-1)
2. http://www.mfin.gov.rs/UserFiles/File/budzetski%20korisnici/2017/Uputstvo%20za%20pripremu%20programskog%20budzeta.pdf [↑](#footnote-ref-2)
3. Закон о запосленима у аутономним покрајинама и јединицама локалне самоуправе (''Сл.гласник РС'', број 21/2016) и Закон о систему плата запослених у јавном сектору (''Сл.гласник РС' број 18/2016)

 [↑](#footnote-ref-3)
4. пореза на зараде и пореза на добит [↑](#footnote-ref-4)
5. стопа припадности прихода од пореза на зараде 18% a oд пореза на добит 42,7% [↑](#footnote-ref-5)
6. пре свега у смислу измене и усклађивања индикатора (показатеља), а по потреби и других елеманата програмске структуре [↑](#footnote-ref-6)
7. Према Упутству за припрему програмског буџета (тачка 8.1. Шифарник програма, програмских активности и пројеката), вођење централног шифарника програма, програмских активности и пројеката аутономне покрајине у надлежности је Покрајинског секретаријата за финансије [↑](#footnote-ref-7)
8. у условима у којима није донета Фискална стратегија за период 2017-2019. године, нити буџет Републике за 2017. годину којим се утврђује стопа припадности пореских прихода Покрајини [↑](#footnote-ref-8)
9. ######  Покрајинска уредба о платама, накнади трошкова, отпремнини и другим примањима постављених и запослених лица у органима Аутономне покрајине Војводине (''Сл.лист АПВ'', број 27/2012, 35/2012,9/2013,16/2014,40/2014, 1/2015 , 44/2015 и 61/2016) и Покрајинском скупштинском одлуком о платама лица која бира Скупштина Аутономне покрајине Војводине (''Сл.лист АПВ'', бр. 33/2012 и 7/2013)

 [↑](#footnote-ref-9)
10. и то према статусу: због повећаног обима посла, ради замене, приправник , сезонски послови, ангажовање на реализацији ИПА пројеката и сл. [↑](#footnote-ref-10)
11. Практични водич за процедуре уговарања код спровођења програма ЕУ ван њене територије [↑](#footnote-ref-11)
12. У складу са Уредбом о управљању програмима претприступне помоћи Европске уније у оквиру компоненте I Инструмента претприступне помоћи (ИПА) – Помоћ у транзицији и изградња институција за период 2007-2013 – Службени гласник РС, број 140/14 и Уредбом о управљању програмима претприступне помоћи Европске уније у оквиру Инструмента за претприступну помоћ (ИПА II) за период 2014-2020 – Службени гласник РС, број 86/15 [↑](#footnote-ref-12)
13. Наведене пропорције су преовлађујуће правило, од којег Финансијски споразум може да предвиди евентуална одступања. 4 Члан 68а Закона о буџетском систему („Службени гласник РС“, бр. 54/09, 73/10, 101/10, 101/11, 93/12 62/13, 63/13- исправка, 108/13, 142/14, 68/15 - др.закон и 103/15). [↑](#footnote-ref-13)
14. Члан 68а Закона о буџетском систему („Службени гласник РС“, бр. 54/09, 73/10, 101/10, 101/11, 93/12 62/13, 63/13- исправка, 108/13, 142/14, 68/15 - др.закон и 103/15) [↑](#footnote-ref-14)
15. Ибид [↑](#footnote-ref-15)
16. Procurement and Grants Plan [↑](#footnote-ref-16)
17. Имајући у виду да поступак набавке по ПРАГ правилима захтева више од 6 месеци, а време за реализацију конкретног уговора захтева додатни временски период, неопходно је у том смислу планирати средства за суфинансирање у одговарајућем временском периоду, а сходно врсти уговора. [↑](#footnote-ref-17)
18. У складу са чланом 24. став 1. тачка 16а) Закона о порезу на додату вредност [↑](#footnote-ref-18)
19. Члан 29. Надокнада новчаних средстава у случају неправилности или преваре 1)Сваки доказани случај постојања неправилности или преваре, који буде откривен у било које време током реализације помоћи на основу ИПА или приликом ревизије, имаће као последицу надокнаду новчаних средстава Комисији, коју ће морати да изврши корисник. 2)Национални службеник за одобравање надокнадиће, у складу са националним поступцима за надокнаду, допринос Заједнице уплаћен Кориснику, а о трошку оних који су починили неправилност, превару или корупцију или о трошку оних који су од ње имали користи. Ако Национални службеник за одобравање не успе да поврати пун или делимичан износ новчаних средстава, то неће спречити Комисију да надокнади новчана средства, узимајући их од корисника. [↑](#footnote-ref-19)
20. Члан 51(1) Заштита финансијских интереса Уније Корисник ИПА II коме су поверени задаци спровођења буџета у оквиру помоћи ИПА II, спречиће, утврдити и исправити неправилности и преваре при извршењу тих задатака. У том циљу, корисник ИПА II извршиће, у складу са начелом пропорционалности, претходне (ex ante) и накнадне (ex post) контроле, укључујући провере на терену на репрезентативним узорцима трансакција и/или узорцима ризичних трансакција, да би се обезбедило да се акције финансиране из буџета делотворно изврше и исправно спроведу. Корисник ИПА II такође ће извршити повраћај новчаних средстава која су непрописно исплаћена и покренути судске поступке када је то неопходно. Члан 41(1) Повраћај средстава Сваки случај предвиђен чланом 51. став 5. овог споразума, који настане у било ком тренутку током реализације помоћи ИПА II или приликом ревизије, имаће као последицу повраћај новчаних средстава Комисији који ће морати да изврши корисник ИПА II [↑](#footnote-ref-20)
21. Покрајинска скупштинска одлука о Програму развоја АП Војводине 2014-2020. године са Акционим планом за реализацију приоритета програма развоја АП Војводине 2014-2020. године (''Службени лист АП Војводине'', бр. 13/14) [↑](#footnote-ref-21)
22. пореза на зараде и пореза на добит [↑](#footnote-ref-22)
23. стопа припадности прихода од пореза на зараде 18% a oд пореза на добит 42,7% [↑](#footnote-ref-23)
24. Приручник „Ка родно одговорном програмском буџету“ – Покрајински секретаријат за привреду, запошљавање и равноправност полова (из 2015. године) [↑](#footnote-ref-24)